OHR poziva na brzo usvajanje Zakona o drzavnom sudu\nSarajevo, 11. oktobar 2000. godine Ured Visokog predstavnika poziva Ministarstvo civilnih poslova i komunikacija, Vijece ministara i Parlamentarnu skupstinu Bosne i Hercegovine da brzo reagiraju i prije izbora zakazanih za 11. novembar usvoje zakon kojim se uspostavlja drzavni sud. Gradjanima Bosne i Hercegovine trenutno nisu na raspolaganju sudski [...]\nVisoki predstavnik nametnuo Odluku o integraciji Opcine Zepce\nSarajevo, 6. oktobar 2000.godine Visoki predstavnik Wolfgang Petritsch je danas nametnuo Odluku o integraciji Opcine Zepce, kojom se prekida visegodisnje bezakonje i postojanje nezakonitih paralelnih struktura, koje su ostale kao naslijedje bosnjacko-hrvatskog sukoba u tom podrucju.\nObjava rezultata konsultacija o Nacrtu zakona o slobodi informisanja\nOHR pozdravlja namjeru njemacke vlade da finansira prijeko potrebnu reformu poreskog sistema u BiH\nSarajevo, 5. oktobar 2000. godine Ured visokog predstavnika je danas izrazio zadovoljstvo zbog obavijesti u kojoj se kaze da njemacka vlada planira da obezbjedi 3 miliona DEM za reformu poreskog sistema u Bosni i Hercegovini. Ova sredstva ce se vjerovatno povecati i do cifre od ukupno 10 miliona DEM. Reforma poreskog sistema je prijeko potrebna kak [...]\nOtvaranje skole u Prekaji\nMostar, 05. oktobar 2000. OHR pozdravlja danasnje otvaranje osnovne skole u Prekaji kao podruzne skole "Dr. Ivan Mertz" koja se nalazi u Drvaru. Nakon izvjesnog perioda pregovora koji su se vodili izmedju opcinskih vlasti Drvara, kantonalnih vlasti i medjunarodne zajednice, postignut je sporazum koji je omogucio danasnji dogadjaj.\nVisoki predstavnik se obratio Sjevernoatlantskom vijecu za regionalnu sigurnost\nSarajevo, 3. oktobar 2000. godine Visoki predstavnik Wolfgang Petritsch se danas putem video-linka obratio clanovima Sjevernoatlantskog vijeca u Briselu i generalnom sekretaru NATO-a lordu Robertsonu kako bi podrzao stav da se produzi prisustvo mirovnih snaga predvodjenih NATO-om, tj.\nVisoki predstavnik razgovarao o pitanjima ratnih zlocina sa glavnom tuziteljicom Medjunarodnog krivicnog tribunala za bivsu Jugoslaviju Carlom del Ponte\nSarajevo, 3. oktobar 2000.god. Visoki predstavnik, Wolfgang Petritsch, sastao se danas u Sarajevu sa Carlom del Ponte, glavnom tuziteljicom Medjunarodnog krivicnog tribunala za bivsu Jugoslaviju (ICTY). Njihovi razgovori bili su usmjereni na politicku situaciju u regionu, predstojece izbore u Bosni i Hercegovini kao i na 38 javno optuzenih ratnih z [...]\nVisoki predstavnik se susreo sa slovenackim Ministrom inozemnih poslova\nSarajevo, 30. septembar 2000. godine Visoki predstavnik, Wolfgang Petritsch se jucer susreo sa gospodinom Lojze Peterleom, slovenackim Ministrom inozemnih poslova. Sredisnja tema razgovora je bio napredak u provedbi mira, pri cemu je ponovo istaknut znacaj funkcioniranja zajednickih institucija, privredne reforme i procesa povratka. Slovenija i dal [...]\nVisoki predstavnik nametnuo izmjene i dopune Zakona o putnim ispravama\nSarajevo, 29. septembar 2000. godine Danas je Visoki predstavnik, Wolfgang Petritsch, nametnuo amandmane na Zakon o putnim ispravama Bosne i Hercegovine. Jedinstveni pasos predstavlja znacajan korak naprijed u promoviranju slobode kretanja i osiguranju jednakog tretmana svih gradjana Bosne i Hercegovine.\nPOSTIGNUT ODREDJENI NAPREDAK U IMPLEMENTACIJI IMOVINSKIH ZAKONA\nSarajevo, 28. septembar 2000.godine Medjunarodna zajednica je pripremila novi pregled statistickih podataka koji odrazavaju stopu implementacije imovinskih zakona u svim opcinama. U prilogu vam dostavljamo podatke za svaku opcinu pojedinacno, za mjesec juli. Uporedjujuci cifre iz jula sa podacima relevantnim za juni, uocava se odredjeni napredak u [...]


Austrija: Raste podrška za izlazak iz EU - Nova Borba\nAustrija: Raste podrška za izlazak iz EU\nTrenutno 51 odsto Austrijanaca želi da zemlja ostane u EU, dok je 45 procenata njih reklo da bi zemlji bilo bolje izvan EU\nU Austriji je posle Bregzita sve manja podrška članstvu zemlje u EU, pokazuju rezultati danas objavljenog istraživanja, prenose bečki mediji.\nČlanstvo Austrije u EU trenutno podržava svega još 51 odsto, dok 45 odsto veruje da bi Austriji bilo "bolje bez EU". Među pristalicama Slobodarske stranke Austrije (FPO) čak je 84 odsto za istupanje iz EU.\n- Poverenje u EU je u Austriji veoma poljuljano i preti i kod nas podela u zemlji. Potrebno je da domaća politika deluje - prokomentarisala je vođa studije Kristina Macka rezultate istraživanja.\nIstraživanje pokazuje da su birači FPO većinski evroskeptici, dok u ostalim strankama veći deo podržava članstvo u EU.\nMeđutim zanimljivo je da u vladajućoj Socijaldemokratskoj partiji (SPO) već 24 odsto birača misli da bi bilo bolje po Austriju da je van EU, a među pristalicama Narodne partije (OVP) evroskeptika je 33 odsto.


M. B. (32) uhapšen zbog sumnje na prodaju droge, krivične prijave za još pet lica koja su navodno kupovali od njega! | Happy BSC portal\nPripadnici Ministarstva unutrašnjih poslova u Petrovcu na Mlavi uhapsili su M. B. (1990) iz ovog mesta, zbog postojanja osnova sumnje da je izvršio krivično delo neovlašćena proizvodnja i stavlјanje u promet opojnih droga.\nOn se sumnjiči da je, u prethodnom periodu, četiri puta prodao narkotike uživaocima sa područja Petrovca na Mlavi, kao i da je svojoj dvadesetdevetogodišnjoj devojci dao kesicu sa manjom količinom marihuane koju je ona, kada je ugledala policiju u gradskom parku, bacila.\nM. B. je određeno zadržavanje do 48 časova i on će, uz krivičnu prijavu, biti priveden Višem javnom tužilaštvu u Požarevcu.\n"IDEM PO SVOG SINA U BEOGRAD": Nenad Periš nakon što je pronađeno telo: "Svi smo se nadali u dubini duše nekoj srećnijoj vesti"\nPolicija će, po nalogu tužilaštva, protiv dvadesetdevetogodišnje devojke, kao i protiv trojice muškaraca i jedne žene koji su, kako se sumnja, kupili narkotike od M. B, podneti krivične prijave, zbog postojanja osnova sumnje da su izvršili krivično delo neovlašćeno držanje opojnih droga.\nPolicija\thapšenje\tdroga\nUHAPŠENO 12 OSOBA ZBOG PEDOFILIJE Ministar Vulin naglasio da su posebna meta rada policije pedofilii, narkodileri i zelenaši!


Đelić: Amandman ne briše zločine onih koji su ih počinil :: emg.rs:: Sve najnovije ekonomske vesti i vesti dana - Srbija region svet, 2010\nSrbija (21. 09. 2011.)\nĐelić: Amandman ne briše zločine onih koji su ih počinil\n21. septembar 2011. | 14:56 16:26\nPotpredsednik Vlade Srbije Božidar Đelić izjavio je danas da amandman Vlade na Predlog zakona o restituciji koji precizira da su samo strani državljani koji su bili pripadnici okupacionih snaga izuzeti iz restitucije ne briše zločine onih koji su ih počinili.\n"Amandmanom Vlade Srbije niko ko je osuđen ne može biti korisnik restitucije sve dok eventualno ne bude rehabilitovan", rakao je on novinarima u Skupštini Srbije.\nĐelić je kazao da je debata o tom amandmanu Vlade Srbije koja je izazvala burnu raspravu mala ilustracija kompleksnosti zakona u kome su svaka reč i zapeta predmet mukotrpnog traganja za jednim uravnoteženim rešenjem.\n"To je teško naći oko bilo čega, pa i o tome ko može i ko ne može biti korisnik restitucije", kazao je on.\nPrema njegovim rečima, pripadnici manjina su smatrali da je prvobitni predlog isključivao i one ljude koji nisu počinili nijedan žločin samo zato što su u datom momentu neki od njih i silom bili regrutovani od nekih okupacionih snaga.\n"Sada je na skupštini da razmotri šta je bolje. Da li je bolje imati mogućnost da samo oni koji su osuđeni za zločine ne budu korisnici restitucije, ili da svi oni koji su naši građani i koji su silom bili članovi neke okupacione snage, budu isključeni iz postupka restitucije", kazao je Đelić.\nOn je kazao da nijedno rešenje nije idealno i da je to pitanje za demokratsku debatu u parlamentu.\nAmandman Vlade Srbije na Predlog zakona o restituciji kojim se precizira da samo strani državljani pripadnici okupacionih snaga nemaju pravo na vraćanje imovine, izazvao je danas burnu raspravu u Skupštini Srbije.\nZa opozicionu Liberalno demokratsku partiju (LDP) i za poslanike vladajuće većine iz Lige socijaldemokrata Vojvodine (LSV) i Socijaldemokratske partije Srbije (SDPS) taj amandman je neprihvatljiv jer će, kako su naveli, omogućiti da se potomcima saradnika okupatora u Srbiji vrati imovina.\nLDP, LSV i SDPS smatraju da se amandmanom Vlade revidira istorija i relativizuje antifašistička borba.\nZa Socijalističku partiju Srbije (SPS) vladin amandman je "ideološki neprihvatljiv" i socijalisti traže da vlada još jednom razmotri sve njegove aspekte.\nSrpska napredna stranka (SNS) amandmanom je zatražila da se precizno definise ko su bili saradnici okupatora koji bi bili izuzeti od povraćaja imovine i očekuje da taj amandman bude usvojen u "interesu pravde".\nKolundžija: Restitucija će ispraviti istorijsku nepravdu\nŠefica poslaničke grupe Za evropsku Srbiju Nada Kolundžija rekla je danas da će usvajanjem zakona o restituciji biti ispravljena istorijska nepravda prema oštećenim građanima na jedini moguć način, s obzirom na ekonomsku situaciju u zemlji.\n"Nepravda treba da se ispravi, ali tako da se ne učini nova nepravda. Zato zakon mora imati ograničenja kako ne bi bile napravljene nove nepravde, koje bi mogle da opterete buduće generacije", kazala je Kolundžija u raspravi o Predlogu zakona o vraćanju imovine i obeštećenju.\nOna je rekla da je važno to što je Vlada, znajući sve probleme i napade koji će doći sa različitih strana, preuzela odgovornost i imala hrabrosti da predloži zakon o restituciji, dodajući da u kritikama opozicije nije čula drugi model za obeštećenje.\n"Zakonom smo pokušali da pronađemo pravu meru i nadoknadimo štetu, a sa druge strane da kažemo: 'Ovo je ono što država može da uradi a ne ono što želi'", kazala je Kolundžija.\nKolundžija je navela da se kroz restituciju ne sme izbrisati razlika između onih koji su bili na strani fašizma i onih koji su bili antifašisti.\n"Ne smemo izjednačavati nevine žrtve i krivce za zlo koje je tada zadesilo svet", rekla je Kolundžija i dodala da država ne može izgubiti svoj "orjentir" i antifašističko nasleđe.\nLičnosti: Božidar Đelić, Nada Kolundžija\nMalo verovatno da Srbija 12. oktobra dobije datum pregovora\nUsvojen Zakona o vraćanju oduzete imovine i obeštećenju\n26. septembar 2011. 17:09 |\nVlada povukla sporni amandman na zakon o restituciji\n23. septembar 2011. 12:09 |


Misija, vizija i ciljevi – AKOKVO\nAKOKVO doprinosi unaprjeđenju kvaliteta visokog obrazovanja u Crnoj Gori primjenom Evropskih standarda i smjernica u evaluaciji ustanova visokog obrazovanja, njihovih studijskih programa i programa cjeloživotnog učenja kako bi osigurala integraciju crnogorskog u Evropski sistem obezbjeđenja kvaliteta visokog obrazovanja.\nKredibilan, međunarodno prepoznatljiv i konkurentan sistem visokog obrazovanja u Crnoj Gori je osnova za njegovu suštinsku integraciju u Evropski prostor visokog obrazovanja (EHEA) i ekonomski i društveni napredak Crne Gore.\nOsnovni cilj AKOKVO jeste unaprjeđenje kvaliteta ustanova visokog obrazovanja u Crnoj Gori i njihovih studijskih programa i garancija ispunjavanja osnovnih standarda i kriterijuma za njihovo javno važenje. Taj cilj Agencija ispunjava kroz eksternu evaluaciju (akreditaciju studijskih programa, programa cjeloživotnog učenja i reakreditaciju ustanova visokog obrazovanja), a ustanove kroz interno obezbjeđenje kvaliteta.\nRazviti postupke ocjene kvaliteta rada ustanova visokog obrazovanja i njihovih studijskih programa i programa cjeloživotnog obrazovanja;\nUtvrditi standarde i kriterijume za evaluaciju kako bi se rezultati rada ustanova i studijskih programa pretočili u kvalitativne ocjene;\nObezbijediti objektivnost evaluacija kroz nezavisnost u odlučivanju, organizaciju i rezultate rada Agencije;\nPružiti društvu informacije o kvalitetu rada visokoškolskih ustanova;\nPromovisati internacionalizaciju procesa evaluacije.


Milić: 2020. biće godina razvojne šanse Brčko distrikta - Argumenti\nNaslovna Srpska Milić: 2020. biće godina razvojne šanse Brčko distrikta\nMilić: 2020. biće godina razvojne šanse Brčko distrikta\nGradonačelnik Brčko distrikta Siniša Milića rekao je Srni da će ovogodišnji budžet, koji bi trebalo da bude usvojen do kraja marta, biti razvojnog karaktera.\n– Do sada nismo usvojili budžet zbog novog zakona o budžetu koji donosi niz novina, ali i činjenice da je Brčko specifična i komplikovana sredina budući da sve političke odluke predstavljaju kompromis između različitih interesa – pojasnio je Milić.\nPrema njegovim riječima, budžet bi trebalo da iznosi oko 240 miliona KM i njegova struktura biće slična onoj u prethodnim godinama.\n– Ova godina biće godina prekretnice i razvojne šanse Brčko distrikta. Potpisali smo Memorandum o razumijevanju sa Studen holding grupacijom, koji predviđa ulaganje od 500 miliona KM u distrikt i zapošljavanje 4.000 ljudi u narednih deset godina. To je strateški značajan i najveći projekat koji bi trebalo da bude implementiran u distriktu – istakao je Milić.\nOn je podsjetio da postoji niz projekata čija je realizacija u toku ili će biti pokrenuta, kao što je revitalizacija Luke Brčko u iznosu od deset miliona evra kredita Evropske banke za obnovu i razvoj.\n– Sutra očekujemo odluku Savjeta ministara o našoj inicijativi o zaduženju za rješavanje problema vodosnabdijevanja u Distriktu izgradnjom transportnog cjevovoda trasom obilaznice za šta je planirano nekih šest i po miliona evra – naveo je Milić.\nGovoreći o odnosu Vlade Srpske prema distriktu, gradonačelnik Milić rekao je Srni da Vlada Srpske kontinurano ima konstruktivnu ulogu u odnosu na Brčko, što se najbolji vidi iz konkretnih ulaganja, jer je ona njen najveći donator pri čemu je više od 50 miliona KM donirala po osnovu subvencija cijene električne energije, koja je znatno niža u distriktu u odnosu na Federaciju BiH.\n– Bilo je tu i niz ulaganja u infrastrukturne projekte, a jedan od najaktuelnijih je izgradnja obdaništa, koji bi uskoro trebalo da bude završen, vrijedan 500 miliona KM, a koji se finansira u saradnji sa Vladom Srbije – istakao je Milić.\nOcjenjujući položaj Distrikta, Milić je naveo da Brčko u 20 godina nije postao ono što je predviđeno da bude i nije iskoristio šanse, ali su u posljednjih godinu dana napravljeni značajni pomaci.\n– Ako nastavimo ovakvim intenzitetom postaćemo jedna od najprosperitetnijih lokalnih zajednica u BiH. To podrazumijeva i promjenu dosadašnjeg načina djelovanja i mnogo više osjećaja za kompromis. To nije lak posao, jer je riječ o multietničkoj zajednici gdje postoje različiti interesi. Nadam se razumijevanju sa svih strana da bi Distrikt bio prosperitetna zajednica u koju će se rado dolaziti, a ne odakle će mladi odlaziti – zaključio je Milić.\nOn je poručio da Brčko mora iskorititi svoju šansu, koja mu se pruža u posljednjih godinu dana i da pruži život svojim građanima na nivou na kojem treba da bude lokalna zajednica koja ima budžet od 240 miliona KM.


Saradnja sa Hagom prioritet MUP-a RS u 2006-toj\nPrioritet Ministarstva unutrašnjih poslova Republike Srpske u 2006.godini će biti saradnja sa Haškim tribunalom i pronalaženje preostalih lica sa javne liste. Ističe ovo u izjavi za Glas Amerike ministar unutrašnjih poslova Republike Srpske, Darko Matijašević.\nMinistarstvo unutrašnjih poslova Republike Srpske je u 2005. godini ostvarilo značajne rezultate u mnogim segmentima a takva praksa će biti nastavljena i u ovoj godini.\n«Primarna će biti i dalje saradnja sa Haškim tribunalom, u potpunosti ispunjavanje naših obaveza prema Haškom tribunalu, te borba protiv organizovanog kriminala uključujući i elemente terorizma, rekao je gospodin Matijašević.\nOn naglašava da će posebna pažnja biti posvećena obavještajno-operativnom radu na terenu u Bosni i Hercegovini ali i saradnji sa svim međunarodnim bezbjednosnim institucijama kako bi se locirali i uhapsili preostali haški optuženici.\n«Mi ne posjedujemo nikakve relevantne informacije evidencije o postojanju bilo kakve lokacije, privremene ili stalne za bilo koje lice sa javne liste Haškog tribunala. Međutim, u narednom periodu ćemo, zaista biti koncentrisani po ovome pitanju kako bi u potpunosti ispunili sve naše obaveze, a to znači da sva lica sa javne liste Haškog tribunala moraju biti u Hagu.»\nMinistar unutrašnjih poslova Republike Srpske, Darko Matijašević je s tim u vezi najavio i intenzivniju saradnju sa susjednim zemljama.


Objavljen FBI izveštaj o Hju Hefneru | Srpskacafe\nObjavljen FBI izveštaj o Hju Hefneru\nSrijeda, 12.06.2019., 09:59 Srijeda, 12.06.2019., 09:59\nFBI je objavio dosije o osnivaču i glavnom uredniku “Plejboja” Hju Hefneru, dvije godine nakon njegove smrti.\nHefner je samo jedna od mnogih poznatih ličnosti koje je FBI istraživao tokom godina, i čiji su istražni dosjei od javnog interesa za novinare, fanove i istraživače.\nAmerička savezna policija ispitivala je Hefnera krajem 1950-ih i tokom 1960-ih zbog “opscenih materijala”.\n– Osobe koje su ispitane rekle su da je Hefner previše lukav da prekrši savezne ili lokalne zakone – zaključila je istraga FBI-ja.\nDosije sadrži i novinske isječke iz slučaja u kojem je Hefner izborio pravo da poštom šalje “Plejboj” pretplatnicima, a da to ne predstavlja kršenje zakona.


Boris Džonson brani svoju viziju napuštanja Evrope - odnosi sa EU se raskidaju 31. oktobra\nBeogradski glas (Beta-AFP) – Britanska vlada čiji će šef Boris Džonson otputovati ove nedelje na sastanak sa evropskim liderima, saopštila je danas da je za 31. oktobar naredila ukidanje svojevremenog britanskog zakona o pristupanju Velike Britanije Evropskoj uniji.\nTo je očekivani datum Bregzita koji je već dvaput odložen, i dan koji je Boris Džonson obećao kao dan kada će njegova zemlja napustiti EU, uspeo ili ne da ponovo pregovara o sporazumu o tome koji su sklopili prethodna vlada i ostali evropski lideri.\n„Ovo je jasan signal građanima ove zemlje: napustićemo EU kao što je obećano 31. oktobra bez obzira na okolnosti“, rekao je u izjavi ministar Stiv Barklej, ministar odgovoran za Bregzit.\n„To je istorijski trenutak kada kontrolu nad našim zakonima preuzimamo od Brisela“, dodao je on.\nAli ta odluka je uglavnom simbolična, rekla Madi Timont-Džek, iz istraživačkog centra „Institut za vladu“.\n„Već smo znali da ćemo ukinuti taj propis (nazvan Zakon o evropskim zajednicama iz 1972), ali nismo znali kada. To je politički simbol“, rekla je ona za AFP. Bivša premijerka „Tereza Mej to nikad nije najavila, jer to se može učiniti i u poslednjem trenutku“, rekla je ona.\nBoris Džonson želi da izvrši pritisak na EU da, sve više i neposrednije mašući pretnjom odlaska bez dogovora, postigne novi sporazum o Bregzitu, dok Brisel za sada odbija da ponovo otvori pregovore.\nU Berlinu će se u sredu sastati s kancelarkom Angelom Merkel, a u četvrtak s francuskim predsednikom Emanuelom Makronom. Potom će od 24. do 26. avgusta biti u Biaricu, na samitu G7, gde će se sastati sa američkim predsednikom Donaldom Trampom, s kojim se nada da će zaključiti ambiciozan sporazum o slobodnoj trgovini posle Bregzita.\nDanašnjoj najavi ukidanja zakona je prethodilo objavljivanje pisma u kojem više od 100 britanskih poslanika poziva Borisa Džonsona da odmah sazove parlament koji je na odmoru, da trajno zaseda do 31. oktobra.\n„Naša država je na ivici ekonomske krize dok krećemo prema Brekitu bez dogovora“, pišu poslanici koji žele da spreče takav scenario.\n„Nalazimo se pred nacionalnom krizom i Parlament mora biti odmah sazvan“, upozorili su oni.\nPo Madi Timont-Džek, ako bi Parlament uspeo da „primora Vladu da odloži Bregzit, Vlada bi vrlo lako mogla da promeni datum ukidanja ‘Zakona o evropskim zajednicama iz 1972.’ i za posle 31. oktobra“.\nOčekuje se da će poslanici ponovo zasedati od 3. septembra.\nLider laburističke opozicije Džeremi Korbin planira da donese zahtev za glasanje o poverenju u Džonsona, čija vlada ima samo jedan glas većine u Parlamentu.\nAko predlog uspe, Korbin se nada da će postati vršilac dužnosti šefa vlade, da bi se postiglo dalje odlaganje datuma odlaska iz EU, kako bi se izbegao Bregzit bez dogovora, a zatim bi raspisao prevremene izbore.\n„Potrebna nam je vlada koja je spremna za pregovore s Evropskom unijom kako 31. oktobra ne bismo imali katastrofalni izlazak“, rekao je Korbin u subotu.\nU slučaju Bregzita bez dogovora, „Sandej Tajms“ je danas otkrio da će se Velika Britanija verovatno suočiti s nestašicom hrane, gasa i lekova, s blokadama u lukama ili s nemogućnošću prelaska granice između Severne Irske i Irske.\nTaj napis se zasniva na izveštaju Vlade koji je „procureo“ medijima.\n„Dokument o tome predstavlja najverovatnije posledice Bregzita bez dogovora, a ne najgori scenario“, piše u članku.\nTo je danas negirao Majkl Gov, desna ruka Džonsona u vladi, uveravajući na Tviteru da ti dokumenti opisuju „najgori scenario“ i da su „u poslednje tri nedelje preduzete veoma značajne mere da bi se ubrzale pripreme za Bregzit“.\nOznakeBoris Džonson Naslovna-centar Naslovna-traka\n„Mi ćemo 1. januara 2021. povratiti našu političku i ekonomsku nezavisnost u potpunosti“\nGrčka zbog protesta suspendovala plan za migrante\nOdlazak mini Merkel otvara pitanje političkog smera Nemačke\nPala italijanska vlada: Premijer Đuzepe Konte podneo ostavku


4. mart 2013. Susret predsednika PGP sa Suverenim Malteškim redom i ambasadora Suverenog Malteškog reda u Srbiji\nAmbasador di Luka upoznao je predsednika Grupe prijateljstva sa radom Suverenog Malteškog reda u prethodnom periodu, naročito sa realizacijom humanitarne pomoći upućene Srbiji. Ambasador Di Luka napomenuo je da je neophodno da se u što skorijem vremenskom periodu potpiše sporazum kojim bi se omogućilo dopremanje humanitarne pomoći Srbiji bez carinskih nameta, kao i sporazum o poštanskoj službi između Suverenog Malteškog reda i Srbije.\nPredsednik PGP dr Vladimir Marinković zahvalio je ambasadoru di Luki na dosadašnjoj dobroj saradnji kao i na humantarnoj pomoći Suverenog malteškog reda Srbiji. Marinković je izrazio uverenje da će se saradnja između Srbije i Suverenog malteškog reda intenzivirati, čemu će naročito doprineti rad ove Poslaničke grupe prijateljstva i dodao da će se založiti da pomenuti sporazumi budu što pre potpisani.\nNa sastanku je razmotren i predlog da se u Narodnoj skupštini organizuje izložba sa ciljem da se poboljša informisanost o Suverenom malteškom redu u Narodnoj skupštini, kao i među građanima Srbije.


Besplatna užina za 50 socijalno ugroženih učenika\nObjavljeno 01.10.2015. u 16h\nNakon što je pre nekoliko dana obezbedila 50 užina uspešne sportiste-đake iz socjalno ugroženih porodica, zrenjaninsko preduzeće „Mamma’s food – Pekara Jefta“ obezbedilo je danas užine za 50 uspešnih učenika srednjih škola.\nNajviše bonova je dobila Gimnazija – 20, Elektrotehnička i građevinska škola „Nikola Tesla“ pet, dok su Medicinska, Poljoprivredna, Tehnička, Ekonomska i Hemijsko-prehrambena i tekstilna škola dobile bonove za po četiri učenika.\nUčenici će za bon u vrednosti od 60 dinara moći da preuzmu svoju užinu u jednoj od dve „Pekare Jefta“ u centru Zrenjanina.\nDirektor preduzeća „Mamma’s food“ Nikola Jeftić potpisao je danas u Gradskoj kući ugovore sa direktorima pomenutih škola kojima je definisana ova društveno-odgovorna akcija.\n– Danas je reč o 50 učenika, i svakako da njih ima više, ali ovo je jedan veliki korak napred u nadi da će i ostali privredni subjekti pomoći odlične učenike iz socijalno ugroženih porodica. Učenicima će ovo veoma značiti jer će imati saznanje da neko brine o njima, a istovremeno će imati i stimulans da se dokazuju i da još bolje uče, rekao je Milan Radaković, direktor Gimnazije Zrenjanin i predsednik Aktiva direktora svih srednjih škola.\nPored učenika i mladih sportista, „Mamma’s food“ daruje i 50 užina za trudnice, a nakon što se porode, dobijaju i paket proizvoda tog preduzeća.\n– Ove akcije imaju veliki odjek u javnosti i korisne su zbog čega ih svake godine proširujemo. Za ove akcije godišnje izdvajamo tri miliona dinara, rekao je direktor „Mamma’s food“ Nikola Cvejić.\nPotpisivanju ugovora prisustvovali su načelnica Odeljenja za društvene delatnosti Gradske uprave Olivere Lisice i njen zamenik Zoran Kovački.\n– Grad Zrenjanin daje jednokratnu pomoć porodiljama za prvorođeno dete u iznosu od 50.000 dinara, za treće i svako naredno dete 35.000 dinara i bebi-paket u iznosu od 6000 dinara. Grad podržava učenike u osnovnim školama i predškolskoj ustanovi tako što regresira boravak i užinu za decu iz socijalno ugroženih porodica, decu ratnih radnih vojnih invalida, decu sa smetnjama u razvoju. Grad regresira i prevoz učenika srednjih škola za gradski, prigradski i međumesni saobraćaj. Podržavamo ovakve akcije u kojima se pojavljuju društveno odgovorne firme jer ovakvim potezima one prevazilaze svoju osnovnu i primarnu funkciju ostvarivanja profita i idu „korak dalje, učestvuju u društvenom životu i pomažu zajednicu, zaključila je Olivera Lisica.\nTagovi:bonovi, drustvena odgovornost, Mamma's food, pekara jefta, socijalno ugroženi, trudnice, užina


Republička tržišna inspekcija utvrdila je da dr Zoran Pešić, direktor Doma zdravlja Kraljevo, radi na crno u ilegalnoj ordinaciji, ali sankcije su izostale. Iako je divlja ordinacija u Jošaničkoj ulici u Ribnici, predgrađu Kraljeva, gde je Pešić zatečen sa dva pacijenta zatvorena odlukom tržišne inspekcije, ovaj stomatolog je i dalje na čelu Doma zdravlja.\n- Odbor za zdravstvo Skupštine Srbije nas je u decembru obavestio o tom slučaju, jer je dobio kompletan materijal od Društva privatnih lekara i stomatologa. Odmah nakon dobijene dokumentacije dala sam nalog zdravstvenom inspektoru iz Kraljeva da o ilegalnom radu direktora Doma zdravlja obavesti njegovog pretpostavljenog - direktora ZC Kraljevo, na kome je odluka hoće li to i kako sankcionisati i kako će se prema tome odrediti - kaže za 'Blic' Dana Mihajlović, pomoćnik ministra zdravlja i načelnik zdravstvene inspekcije. Ona ističe da po našem zakonu zdravstvena inspekcija, odnosno Ministarstvo zdravlja, nema mogućnost da nekoga ko je uhvaćen u ilegalnom radu smeni sa funkcije.\n- U takvim situacijama moguće je da zdravstvena ili u ovom slučaju tržišna inspekcija izrekne meru zabrane rada i podnese prekršajnu prijavu. Dalji rad u državnoj službi i ostanak na funkciji je stvar njegovog morala i odluke njegovog direktora o tome hoće li on i dalje biti na rukovodećem položaju. Ako mene lično pitate, to smatram neprimerenim, ali to su pitanja za lekarsku komoru i radimo na tome da stvorimo uslove za njihov rad - kaže Mihajlovićeva.\nI direktor ZC Kraljevo dr Dragan Arsić smatra da nije nadležan u ovom slučaju.\n- Kada sam dobio nalaz tržišne inspekcije, konsultovao sam pravnu službu i objašnjeno mi je da nema osnova za smenu, jer nije načinio disciplinski prekršaj u našoj ustanovi. Pozvao sam doktora Pešića i on mi je objasnio da radi samo kao konsultant u jednoj privatnoj ordinaciji, ali je nakon našeg razgovora i sa tim prestao - kaže Arsić. On ističe da Pešić ima izuzetne rezultate u DZ, te da nema razloga za njegovu smenu.\nNa pitanje da li je moralno da čovek koji u ustanovi treba da služi za primer radi na crno i nije li to poziv i ostalim zaposlenima da slično rade, Arsić odgovara da to jeste prekršaj, ali da je to stvar tržišne inspekcije.\nDo komentara dr Zorana Pešića nismo mogli da dođemo, jer nije bio u zemlji.


Nakon tri godine, Vlada delimično ispravlja nepravde prema trudnicama i porodiljama | Blok vesti\nNakon tri godine, Vlada delimično ispravlja nepravde prema trudnicama i porodiljama\nVlada Republike Srbije usvojila je Predlog zakona o izmenama i dopunama Zakona o finansijskoj podršci porodici sa decom. Ovo je prvi korak u ispravljaju nepravdi prema trudnicama i porodiljama koja im je naneta verzijom zakona od 1. jula 2018. godine. Od tada su velikom broju trudnica i porodilja drastično smanjenja primanja tokom odsustva sa posla. Izmene koje je vlada usvojila, mora da potvrdi i parlament, a važiće samo za nove majke, dok one koje su poslednje tri godine imale umanjena primanja moći će pravdu da traže u sudskom postupku, i to po odluci Ustavnog suda kojom su pojedine odredbe zakona neustavne.\n„Neke od izmena Zakona vrše se na osnovu donetih odluka Ustavnog suda Srbije od decembra prošle godine do danas, a neke su predmet pregovora Vlade RS i Udruženja Mame su zakon kroz sastanke koje smo imali sa ministarkom za rad i socijalna pitanja, ministrom za brigu o porodici i predsednicom Vlade RS“, navodi se u saopštenju Udruženja „Mame su zakon“.\nNaime, izvesno je da će biti ukinuta odredba koja je uslovljavala majke dece sa invaliditetom da biraju između naknade koja je u vezi sa njihovim zaradama i naknade na koju ima pravo njihovo dete. Izmenanama je predviđena i minimalna naknada tokom porodiljskog odsustva, ali to se odnosi samo na prva tri meseca (do navršenih 3 meseca od rođenja deteta). Zakon bi trebalo da bude pravedniji za majke sa visokim primanjima jer je predviđeno da maksimalna isplata naknade bude povećana sa 3 na 5 prosečnih zarada. I prava poljoprivrednih osiguranica će biti izjednačena sa pravima koje ostvaruju druge porodilje u Srbiji.\nTatjana Macura, predsednica Udruženja „Mame su zakon“ za Insajder objašnjava da i dalje ostaje prostor da od 3 do 12 meseca deteta porodilje primaju manje od minimalca, neke čak i nekoliko stotina dinara.\n„Nakon što Predlog uđe u skupštinsku proceduru, Udruženje Mame su zakon uputiće amandmane narodnim poslanicima kako bismo pokušale da dođemo do još izmena“, dodaju iz Udruženja.\nNeke od njih su i: garantovani minimalac za sve one koji tokom perioda nege deteta ostvaruju naknade manje od ovog iznosa, smanjenje broja meseci koji ulaze u obračun naknade sa 18 na 12, izjednačiti prava preduzetnica sa drugim porodiljama, ali i prepoznati ovim Zakonom i porodice sa više od četvoro dece.\nObeštećenje moguće samo za one delove zakona koje je Ustavni sud proglasio neustavnim\nNakon što Skupština usvoji konačnu verziju zakona, Macura kaže da će pravni tim Udruženja „Mame su zakon“ ponuditi podršku onim majkama koje se odluče da traže obeštećenje na osnovu članova zakona koje je Ustavni sud proglasio neustavnim.\nPodsetimo, Sud je kao neustavne ocenio delove zakona, kojima pravo na naknadu u iznosu minimalne plate u Srbiji tokom porodiljskog odsustva imaju samo one žene koje imaju najmanje šest meseci plaćenih doprinosa u poslednjih 18 meseci, kao i odredbe zakona, koji se tiču poljoprivrednih osiguranica kojima u obračun naknade ulaze primanja poslednjih 24 meseca (ostalim kategorijama 18).\nTakođe, neustavnim je proglašen član koji je roditelje dece sa invaliditetom prisilio da biraju između dve naknade – one za odsustvo sa posla i one za negu deteta.\nOčekuje se da Predlog uskoro uđe u skupštinsku proceduru, a da će na snagu stupiti 1. jula ove godine.\n„Naša borba se nastavlja, a ovo nas samo dodatno motiviše da ne odustajemo i da se konačno pozabavimo i drugim važnim temama koje se tiču zaštite dece, žena i porodica u celini", izjavila je Tatjana Macura, narodna poslanica u XI sazivu Narodne skupštine i predsednica Udruženja „Mame su zakon“.\nLoš zakon tri godine ne može da se promeni\nU međuvremenu formirana je i nova Vlada, a u njenom okviru i Ministarstvo za brigu o porodici i demografiji. Ono je, 8. marta pokrenulo javnu raspravu o Nacrtu izmena i dopuna Zakona, a njegovu dopunu tražile su organizacije roditelja.\nSa njima se polovinom aprila sastala premijerka Ana Brnabić, a nakon sastanka je izjavila da je neophodno da se ti razgovori nastave da bi se zakon u toj oblasti poboljšao.\nOna se zatim sastala i sa Udruženjem „Mame su zakon“.\nPrevious articleVELIKO POJAČANJE ZA ČELSI: Tuhel produžio ugovor sa „plavcima“\nNext article„NE VERUJEM DA MOGU DA PROĐEM NOVAKA: Federer se unapred predao protiv Đokovića\nBIĆE ‘ČUPAVO’! Vladavina Škorpije odnosi VELIKE ŽIVOTNE PROMENE, nekima i ljubavne avanture


Rad za vreme vanrednog stanja – nove olakš...\nRad zaposlenih kod poslodavaca u vreme vanrednog stanja, u skladu sa Uredbom o organizovanju rada poslodavaca za vreme vanrednog stanja ("Službeni glasnik RS", broj 31/2020) (u daljem tekstu: Uredba), može biti organizovan dvoja...\nMoratorijum na otplatu finansijskih obaveza...\nBanke su dana 21.03.2020. godine objavile na svojim internet prezentacijama obaveštenje o ponudi zastoja u otplati obaveza za vreme trajanja vanrednog stanja, ne kraće od 90 dana, čime se smatra da je obaveštenje d...\nPANDEMIJA COVID-19 VIŠA SILA ILI PROMENJENE ...\nNadležni organi država širom sveta proglasili su vanredno stanje i preduzeli niz mera u cilju suzbijanja širenja epidemije izazvane virusom COVID-19. Mere kojima se odstupa od ljudskih i manjinskih prava posredno s...\nUsvojene Standardne ugovorne klauzule ...\nPoverenik za informacije od javnog značaja i zaštitu podataka o ličnosti je doneo Odluku o utvrđivanju Standardnih ugovornih klauzula, koja je stupila na snagu dana 30. januara 2020. godine. Odlukom su utvrđene standar...\nIzmene i dopune Zakona o privrednim društvim...\nIzmenama i dopunama Zakona o privrednim društvima („Sl. glasnik RS“, br. 91/2019) (u daljem tekstu: Zakon) krajem 2019. godine u naš pravni sistem uveden je novi finansijski instrument – pravo na st...\nNovi zakon o žigovima donosi važne izmene...\nNarodna skupština Republike Srbije usvojila je novi Zakon o žigovima, koji je stupio na snagu 01.02.2020. godine. Novim zakonom Srbija je konačno uskladila legislativu koja se odnosi na intelektualnu svojinu sa EU Di...


Od birača na Kosovu se neće tražiti dokaz o vakcinaciji - Radio Goraždevac\nValjmir Eljezi (Foto: EO)\nOd birača koji izađu na loklane izbore na Kosovu neće se tražiti dokaz da su vakcinisani, ali se to neće odnositi na članove biračkih odbora i posmatrače za koje su mere strože, kazao je portparol kosovske Centralne izborne komisije Valjmir Eljezi.\nPortparol kosovske Centralne izborne komisije, Valjmir Eljezi pojasnio je kakve će se mere poštovati tokom izbornog dana – 17. oktobra, kada su na Kosovu planirani lokalni izbori.\n„Centralna izborna komisija neće zahtevati od birača da dokažu da su vakcinisani ili da su negativni na Covid-19. CIK od birača traži sprovođenje mera koje su već poznate. Ove mere, koje su preporuke i saveti zdravstvenih ustanova, odobrio je CIK u uputstvu o merama koje će glasači i izborno osoblje sprovesti na dan izbora,“ kazao je i dodao:\n„Prema uputstvima CIK-a, birači moraju da održavaju fizičku udaljenost od dva metara, dok stoje na ulazu u birački centar ili biračko mesto. Birači takođe moraju nositi zaštitnu masku u svakom trenutku, osim kada ih identifikuje član biračkog odbora.“\nNa biračkom mestu biće postavljeni i dezinfekciona sredstva koja će služiti biračima da dezinfikuju ruke na ulazu i izlazu sa biračkog mesta, rekao je Eljezi.\nZa razliku od birača, biračko osoblje koje će biti angažovano i posmatrači političkih subjekata će morati da dostave dokaze da su vakcinisani jednom od doza vakcine ili da su negativni na kovid-19.\n„Centralna izborna komisija uputila je posebno pismo političkim subjektima koji su dobili potvrdu za učešće na lokalnim izborima 2021. U ovom pismu smo zatražili od političkih subjekata da ohrabre sve svoje kandidate, bilo kao izborno osoblje ili kao posmatrače, da poštuju ove mere. Od članova biračkih odbora i posmatrača tražiće se dokaz da su primili barem jednu dozu vakcine ili da imaju sa sobom bilo koji od testova na kovid-19“, rekao je Eljezi.\nČlanovi biračkih odbora i posmatrači moraće da imaju najmanje jedan od sledećih dokumenata: potvrdu o vakcinaciji ili da su primilu jednu dozu vakcine protiv kovid-19; negativan pi-si-ar (PCR) test za kovid-19 ne stariji od 72 sata; dokaz da je osoba prebolela kovid-19, brzi negativni test na antigen ne stariji od 48 sati…\nPodsetimo, od početka pandemije na biračkim mestima na severu Kosova su beležene velike gužve, uprkos preporukama zdravstvenih institucija o održavanju distance. Birači neretko nisu poštovali ni meru nošenja zaštitne maske.\nCIK je u međuvremenu potvrdio konačni birački spisak koji iznosi 1.885.448 birača, ili 90.586 birača više u odnosu na prevremene izbore za kosovsku skupštinu koji su održani 14. februara. Broj biračkih centara za predstojeće izbore je 883 sa ukupno 2.477 biračkih mesta. Pravo glasa van Kosova ima 15.532 birača. Završeno je i štampanje glasačkih listića, a period glasanja putem pošte je od 15. septembra do 15. oktobra.


Sazvati međunarodnu konferenciju o migrantima\nBeta\t 22. juna 2015. 13:50\nSrbija ne može sama da reši problem migranata, izjavio je danas ministar za rad, zapošljavanje, boračka i socijalna pitanja Aleksandar Vulin i pozvao premijera Aleksandra Vučića da sazove skup zemalja neposredno pogođenih masovnom migracijom, kako bi se taj problem rešio.\n“Srbija ne može sama da reši problem migranata. Mi se, kao Radna grupa obraćamo predsedniku Vlade Aleksandru Vučiću da učini napor, da sazove regionalni skup, a možda i ne samo regionalni skup na ovu temu, na kojem će biti napravljen zajednički plan i strategija kako da se borimo sa ovim problemom”, rekao je Vulin novinarima posle prvog sastanka Radne grupe za rešavanje problema mešovitih migracionih tokova u Beogradu.\nOn je dodao da se “naše granice svakodnevno čuvaju”, ali da neke druge zemlje to ne rade, a kako je naveo, da bi granica bila sačuvana, mora biti čuvana sa obe strane.\nMinistar je za “hitnu pomoć” u vidu hrane, lekova, novca i sredstava u tehnici zamolio i Evropsku komisiju i Visoki komesarijat UN za izbeglice (UNHCR).\n“Milioni ljudi koji napuštaju sever Afrike prolaze ili će proći kroz Srbiju. Imamo 22.182 lica koja su zatražila azil i oni na taj način izražavaju spremnost da ostanu u Srbiji, a da li ostaju ili ne, to je drugo pitanje”, naveo je Vulin.\n“Mi ćemo u neposredno ugroženim opštinama – Preševu i Bujanovcu, obezbediti ljudima medicinsku zaštitu, hranu i osigurati da njihovo kretanje bude u skladu sa zakonom”, rekao je Vulin.\nPo njegovim rečima, od momenta najave Mađarske da će postaviti ogradu na granici sa Srbijom, veliki broj ljudi se prijavio za azil u Srbiji, ali i pokušao da ode u Mađarsku.\n“U protekla tri dana vratili smo više od 3.000 ljudi koji su pokušali nelegalno da pređu granicu, a granicu dnevno pređe 300 do 400 ljudi”, kazao je ministar.


Kineski partneri ne odustaju od realizacije Bloka 7 u TE "Tuzla" - Privredna štampa\nJP Elektroprivreda BiH i kineski Konzorcij CGGC/GEDI oglasili su se zajedničkim saopćenjem u vezi sa realizacijom Bloka 7 u TE “Tuzla”.\n“Povodom učestalih medijskih špekulacija o navodnom „odustajanju kineskog partnera“ od projekta izgradnje Bloka 7 450 MW u TE „Tuzla“, konzorcij kineskih kompanija China Gezhouba Group Company Ltd. i China Energy Engineering Group Guandong Electric Power Design Institute Co., Ltd i Javno preduzeće Elektroprivreda BiH d.d.-Sarajevo, obavještavaju javnost da projekat Blok 7 i dalje ima čvrstu podršku svih učesnika u pripremi njegove izgradnje i finansiranja.\nPodsjećamo, jedan od uslova za efektivnost Ugovora o izgradnji i Ugovora o finansiranju projekta, je njihovo odobrenje od strane nadležnih vlasti NR Kine i Parlamenta Federacije BiH.\nNavedene ugovore nadležne vlasti NR Kine odobrile su 2017.godine, i jedno od tih odobrenja isteklo je 17.10.2018. godine. Istek važenja jednog od odobrenja nikako ne znači odustajanje od projekta, nego potrebu za ponavljanjem procedure odobravanja pred istim organom i pod istim uslovima. Okončanje ove procedure očekuje se u razumnom roku.\nSvi učesnici u projektu izražavaju iskrenu nadu i vjerovanje da će i Parlament Federacije BiH u najskorije vrijeme razmatrati ugovore, na iste dati svoju saglasnost i time omogućiti početak najveće poslijeratne investicije u Bosni i Hercegovini”, navedeno je u pomenutom saopćenju.\nBlok 7 TE TuzlaKonzorcij CGGC/GEDI\nIzmijenjena Uredba o finansijskoj konsolidaciji privrednih društava


Banjalučki odbojkaš odbio da igra za BiH protiv tzv. Kosova\nČetvrtak, 20.06.2019., 12:44 Četvrtak, 20.06.2019., 12:44\nSigurno neću igrati za reprezentaciju BiH ukoliko zakažu utakmicu sa tzv. Kosovom u Novom Pazaru, kao što je najavio predsjednik Odbojkaškog saveza BiH Alija Fatić, poručio je banjalučki odbojkaš, Miloš Popović.\n– Želim, prije svega, da naglasim da sam sportista i da mi je krivo što se sve ovo dešava, ali sam morao da reagujem. Krovni savez je sastavljen od saveza RS i FBiH i ja, kao i otprilike 60 odsto članova A selekcije, u reprezentaciji BiH predstavljam matični savez i Republiku Srpsku. Zato sigurno nikada i ni u kom slučaju ne bih igrao protiv samoproglašenog Kosova, a u razgovoru sa kolegama shvatio sam da svi igrači srpske nacionalnosti razmišljaju isto. Srbin sam, ne priznajem nezavisnost Kosova i tačka. Pitam se na šta bi ličila ta reprezentacija ukoliko ne bi igrali igrači iz Srpske – rekao je Popović.\n– Od OS Srbije i odbojkašica koje su aktuelne svjetske i evropske prvakinje možemo mnogo toga da naučimo. Treba da nam bude čast što takva ekipa dolazi i praktično besplatno popularizuje naš sport. Međutim, kod nas očigledno ništa ne može bez politike. O utakmici sa Kosovom ne bih ni da trošim riječi, svi znamo kakva osjećanja nosimo prema tom dijelu srpske teritorije – rekao je sada već bivši pomoćnik selektora Edina Bakovića, Dalibor Mićić, koji je napustio funkciju jer se nije slagao sa selektorom u vezi sa vizijom i izborom igrača.\nFatiću prijeti zatvor\nPrvi čovjek Odbojkaškog saveza BiH, Alija Fatić, inače, je nepravosnažno osuđen na tri mjeseca zatvora zbog počinjenog krivičnog djela falsifikovanja službene isprave za vrijeme dok je bio na čelu ŽOK Tuzla.\nFatić je optužen da je sačinio i ispostavio lažne fakture koje je uputio OS BiH. One su tamo potpisane pa onda vraćene tuzlanskom klubu, a odnosile su se na licenciranje igračica, kotizacije raznih takmičenja i slično. Potom je fakture prikazao u poslovnim knjigama te na takav način pribavio korist ŽOK Tuzla. Falsifikovane isprave ovjeravao je službenim pečatom, a počinjenim krivičnim djelom pribavljena je korist u iznosu od 21 500 maraka.


Kosovski ustav posle 11 godina: Krše ga svi, a Srbi su krivi kada imaju šta da pitaju - 09.04.2019, Sputnik Srbija\nPriština obeležava 11 godina od kada je u kosovskom parlamentu ratifikovan ustav tzv. Kosova i dok od predstavnika privremenih institucija i ambasada stižu... 09.04.2019, Sputnik Srbija\n© Flickr / Agon SylaZastava samoproglašenog Kosova\nPriština obeležava 11 godina od kada je u kosovskom parlamentu ratifikovan ustav tzv. Kosova i dok od predstavnika privremenih institucija i ambasada stižu čestitke, „Zeri“ piše da su taj akt više puta kršili najviši politički predstavnici i najviše institucije.\nList podseća da su upravo juče tri parlamentarna politička subjekta ustavnom sudu podnela predstavku u kojoj se navodi da je kosovski predsednik Hašim Tači prekršio ustav kada je imenovao članove centralne izborne komisije.\nUstavnom sudu su se predstavkom obratili Alijansa za budućnost Kosova Ramuša Haradinaja, Socijaldemokratska inicijativa Fatmira Ljimaja i opoziciona Socijaldemokratska partija Špenda Ahmetija.\n„Čak se i Tačijeva ideja o promeni granica sa Srbijom smatra direktnim kršenjem ustava, jer na taj način pokušava da izvrši ustavne promene“, piše „Zeri“.\nPodseća se i da su Fatmir Sejdiju i Bedžet Pacoli svojevremeno bili primorani da napuste poziciju šefa samoproglašene države Kosovo zbog kršenja ustava.\nArsim Bajrami, jedan od sastavljača kosovskog ustava, za „Zeri“ kaže da su tokom proteklih godina ustav kršili institucionalni lideri, ali i da je taj akt zloupotrebio i sam ustavni sud po brojnim političkim pitanjima.\nOn objašnjava da je ustavni sud danas preplavljen političkim i nepotrebnim pitanjima o razumevanju ustavnih normi, te misli da bi lideri trebalo dobro da poznaju ustav kada preuzmu vlast, a da bi institucije trebalo da budu informisane u ustavnom i pravnom smislu.\n„Ustavni sud je sud koji daje samo konačnu interpretaciju i kontrolu ustavnosti, ali ne i telo koje rešava probleme koje političke stranke stvaraju u svakodnevnim političkim događajima“, objasnio je Bajrami, preneo je Tanjug.\nOn je za primer uzeo srpsku manjinu na KiM za koju kaže da na destruktivan način koristi ustavna prava, jer ometa integritet i jedinstven ustavni sistem Kosova.


Dačić: Jedna od tema razgovora Vučića i Ptina - pritisci na Srpsku - BIGportal.ba\n22 Novembra, 2021 22 Novembra, 2021 080\nPredsjednik Skupštine Srbije Ivica Dačić izjavio je da će jedna od tema razgovora predsjednika Srbije Aleksandra Vučića i Ruske Federacije Vladimira Putina biti i pritisci koji se vrše na Republiku Srpsku.\nNeće energenti biti glavna tema, pričaće se o Kosovu i Metohiji, o pritiscima koji se vrše na Republiku Srpsku, a ono što je životno pitanje za Srbiju, građane i privredu, jeste isticanje dugoročnog ugovora koji smo imali sa Gaspromom, kao i potreba za pregovaranjem – rekao je Dačić.\nOn je ocijenio da je predstojeća posjeta Vučića Rusiji od izuzetne važnosti za Srbiju, jer Rusija spada u zemlje bez čijeg jasnog stava u korist Beograda nema zaštite državnih i nacionalnih interesa.\nDačić je izrazio očekivanje da će ruski predsjednik obezbijediti za Srbiju “prijateljsku cijenu gasa”.\nSituacije se sada promijenila na svjetskom tržištu imajući u vidu da se promijenila cijena gasa – rekao je Dačić za Televiziju Pink.\nOn je naveo da su ruski zvaničnici ranije obećali Srbiji da će imati najpovoljniju cijenu gasa u Evropi.


Lavrov: Terorizam se ne može pobediti nelegalnim sredstvima - 17.09.2015, Sputnik Srbija\nLavrov: Terorizam se ne može pobediti nelegalnim sredstvima\nMeđunarodna koalicija koja se bori protiv Islamske države nema razloga da odbija saradnju sa sirijskom vladom, smatra ruski šef diplomatije Sergej Lavrov, koji... 17.09.2015, Sputnik Srbija\npolitika, vesti, rusija, svet, sirija, turska, sergej lavrov, islamska država, sb un, vojska sirije\n17:25 17.09.2015 (Osveženo: 16:19 05.10.2015)\n© Sputnik / Vladimir Pesnя / Uđi u foto-galerijuSergej Lavrov\nMeđunarodna koalicija koja se bori protiv Islamske države nema razloga da odbija saradnju sa sirijskom vladom, smatra ruski šef diplomatije Sergej Lavrov, koji je rekao da se „zlo ne može pobediti nelegalnim sredstvima“.\n„Nažalost, mi smatramo da je međunarodna koalicija sazdana na pogrešnim osnovama. Naravno da delimo principe borbe protiv terorizma, ali ne možete pobediti zlo nelegalnim sredstvima“, rekao je Lavrov.\n„Mi podržavamo svaku akciju koja će dovesti do slabljenja terorističke pretnje u regionu, ali svaka akcija mora biti sprovedena striktno u skladu sa međunarodnim pravom“, istakao je ruski šef diplomatije.\nOn je ukazao na to da su Savet bezbednosti Ujedinjenih nacija i tela UN za zaštitu ljudskih prava zatražili da se sprovedu takve akcije koje neće dozvoliti da se „borba protiv terorizma pretvori u bezakonje“. Stavove ministra Lavrova podržao je turski ministar spoljnih poslova Feridun Sinirlioglu.\n„Ignorisanje sposobnosti sirijske vojske kao partnera i saveznika u borbi protiv ID znači žrtvovanje bezbednosti celog regiona zarad nekakvih geopolitičkih planova i očekivanja“, rekao je Lavrov nakon razgovora sa svojim turskim kolegom, javile su RIA Novosti.\nMinistar inostranih poslova Rusije rekao je da se vlasti u Siriji suprotstavljaju agresiji militanata i da je predsednik te države glavnokomandujući onim što su „verovatno najsposobnije kopnene snage koje se bore protiv terorizma“.\n„Naši partneri imaju izbor: mogu ili da nastave da insistiraju na tvrdnji da će ostavka predsednika Asada spasti region od pretnje terorizmom — a mislim da nikome nije potrebno ubeđivanje u to koliko je utopistička ta ideja“, rekao je Lavrov, dodajući da je druga opcija početak saradnje kako bi se „sprečio raspad ovog istorijski značajnog regiona“.


Izbori 2017 Archives - Page 4 of 49 - Studio B\nProtesti gradjana u Beogradu i širom Srbije politički su organizovani, kaze gradski menadžer Goran Vesić.\nRik: Utvrđeno da su tvrdnje o krađi glasova notorna laž\nPredsednik RIK-a Vladimir Dimitrijević saopštio je, nakon prebrojavanja glasova sa biračkih mesta 27 i 85 u Novom Pazaru da je notorna laž tvrdnja da je ukupno 793 glasa sa ta dva biračka mesta upisano kandidatu Aleksandru Vučiću.\nPanorama o protestima u Srbiji, akterima, implikacijama…\n2017/04/07 1 year, 2 months ago Detaljno...\nO protestima na ulicama više gradova u Srbiji svoje stavove u emisiji Panorama izneli su Vladimir Djukanović poslanik SNS, Simo Spasić predsednik Udruzenja porodica kidnapovanih i nestalih na KiM, Stefan Stamenkovski(Zavetnici) i Božidar Spasić bivši operativac DB-a.\nVučić: Poštujem svakog ko protestuje na miran način\nPremijer Aleksandar Vučić izjavio je danas da problem sa stabilnošću Srbije ne postoji i poručio da poštuje svakoga ko protestuje ako to čini na miran način,\nUčesnici "Protesta protiv diktature" u Beogradu u petak uveče su nešto posle 21.30 završili protestnu šetnju okupljanjem ispred Doma Narodne skupštine uz poziv gradjanima "Sutra svi na ulice". Okupljeni su se razišli, a prethodno su sedeli na stepenicama ispred ulaza u Dom Narodne skupštine skandirajući "Napolje iz Skupštine", gde su zapalili baklje.\nMinistarstvo:Nije tačno da je upisano 800.000 birača više\nNije tačno da je u birački spisak upisano 800.000 birača više od broja punoletnih građana, saopštilo je Ministarstvo državne uprave i lokalne samouprave i istaklo da broj upisanih u taj spisak nije uporediv sa brojem stanovnika iz popisa stanovništva.\nObradović: Ne priznajem rezultate izbora\nLider Pokreta Dveri Boško Obradović saopštio je danas da ne priznaje rezultate predsedničkih izbora, niti Vučiha kao predsednika, i pozvao sve opozicione kandidate, pokrete i stranke da bojkotuju sve naredne izbore dok se ne promene izborni uslovi i ispune zahtevi protesta nezadovoljnih ishodom izbora.


Evropa ima načina da kazni Kosovo ako ne formira Sud - 06.06.2015, Sputnik Srbija\nEvropa ima načina da kazni Kosovo ako ne formira Sud\nSpecijalni predstavnik EU na Kosovu Samuel Žbogar kaže da Evropa ima načina da kazni Kosovo ukoliko uskoro ne formira Specijalni sud, koji bi se bavio... 06.06.2015, Sputnik Srbija\n09:35 06.06.2015 (Osveženo: 16:19 05.10.2015)\n© AFP 2021 / Laura BOUSHNAKSud u Kosovskoj Mitrovici\n© AFP 2021 / Laura BOUSHNAK\nSpecijalni predstavnik EU na Kosovu Samuel Žbogar kaže da Evropa ima načina da kazni Kosovo ukoliko uskoro ne formira Specijalni sud, koji bi se bavio zločinima OVK. Što se duže bude odlagalo formiranje Suda, to će više štete biti naneto Kosovu, rekao je Žbogar.\nSlovenački diplomata je potvrdio i da Evropljani, kada je reč o tom Sudu, isto misle kao i Amerikanci, ali da Evropa ima i načina da kazni Kosovo ukoliko ga uskoro ne formira, prenosi Tanjug.\nŽbogar je za TV Klan Kosova rekao da je sve što se tiče procedure u vezi sa Specijalnim sudom okončano i da je ostalo da Kosovo kaže „da“ formiranju te institucije.\n3 Jun 2015, 14:47\n„Vreme je da se donese odluka o Specijalnom sudu. Ustavni amandmani su u skupštini, a zakon je gotov i ne vidimo razlog da se glasanje u parlamentu odloži“, rekao je on.\nŽbogar je dodao da „svaki dan iz glavnih gradova Evrope stiže pitanje zašto se odlaže formiranje Specijalnog suda“.\n„Mi treba da objasnimo da je to težak proces, ali što se bude više odlagao, to će biti naneto više štete Kosovu. Videvši situaciju, verujem da će poslanici veoma brzo da glasaju za formiranje Suda“, rekao je on.


CRNOGORCI OPASNO ZAMJERILI KOMŠIJAMA: 'Srbija ponovo poseže za kulturnim nasljeđem Crne Gore'! | Slobodna Bosna\nNastupom guslara prilikom otvaranja Kulturnog centra Srbije “Ivo Andrić” u Pekingu, koji je bio obučen u crnogorsku narodnu nošnju, kao u krajnje eksplicitnom identitetskom obilježju, organizatori ovog nastupa posegnuli su u konkretno kulturno nasljeđe Crne Gore, predstavljajući ga kao svoje, navodi se u reagovanju Ministarstva kulture Crne Gore.\n“Činjenica da je pjevanje uz gusle dio kulturnog nasljeđa više balkanskih naroda, obavezuje, u najmanju ruku, na obazriviju prezentaciju ovog nematerijalnog dostignuća, od one prezentacije koju smo mogli vidjeti prilikom otvaranja Kulturnog centra Srbije “Ivo Andrić” u Pekingu”, navodi se u saopštenju.\n“Poštujući činjenicu da pjevanje uz gusle pripada i kulturnom nasljeđu Srbije, što je uostalom potvrđeno upisom na UNESCO listu, smatramo da se prilikom prezentacije i promocije ovog nematrijalnog dostignuća ne bi smjelo referisati na one njegove sadržaje i elemente koji pripadaju drugim narodima, odnosno kulturnom nasljeđu druge države. Vođena takvim pristupom, Crna Gora će i ubuduće prezentirati pjevanje uz gusle, kao dio sopstvenog kulturnog nasleđa, sto će se posebno odnositi na period nakon što kandidatura Crne Gore, Albanije, Hrvatske i BIH, bude prihvaćena od strane UNESCO-a”, zaključuje se u saopštenju Ministarstva kulture Crne Gore.


Vesti - 9 lokalnih fondova i više od 34 miliona dinara za podsticaj poljoprivrednoj proizvodnji\nFondacija Ana i Vlade Divac i USAID-ov Projekat za konkurentnu privredu na prestižnom sajmu voćarstva, povrtarstva i vinogradarstva Agro Belgrade, predstavili su rezultate rada lokalnih inovativnih fondova za podsticaj poljoprivredeformiranih tokom prošle godine u Vranju, Prijepolju, Svrljigu i Ražnju ukupne vrednosti od 12.000.000 dinara. Istovremeno je najavljeno značajno povećanje vrednosti fondova za 2022. godinu u Vranju, Prijepolju i Ražnju. Potpisani su i ugovori o pokretanju novih sa opštinama Užice, Brus, Dimitrovgrad i Veliko Gradište koji će započeti rad u 2022. godini. Ukupna vrednost svih osnovanih fondova je više od 34 miliona dinara u devet opština.\n„Ovaj projekat je zapravo novi model koji će sigurno pospešiti poljoprivrednu proizvodnju u Užicu i pomoći pre svega mladim poljoprivrednicima i ženama kao nosiocima poljoprivrednih gazdinstava da ostanu na selu, razvijaju svoju proizvodnju i budu konkurentni na tržištu. Mi imamo dugogodišnju i veoma uspešnu saradnju sa Fondacijom Divac i u prethodnih šest godina preko 27 miliona dinara zajedničkih sredstava uložili smo u subvencije koje je dobilo više od 150 mladih poljoprivrednih proizvođača. Sigurni smo da će i ovaj novi projekat doprineti daljem razvoju poljoprivredne proizvodnje u užičkim selima“ rekao je Slobodan Kuzmanović član Gradskog veća za privredu i poljoprivredu grada Užica i naglasio je da se budžet za poljoprivredu iz godine u godinu uvećava i da će u tekućoj godini iznositi 41 milion dinara.\n„Dimitrovgrad je više od decenije prepoznatljiv kao opština sa izuzetno razvijenom poljoprivrednom politikom ruralnog razvoja, a jedina je opština u Srbiji koja na svojoj teritoriji ima park agrobiodiverziteta. Fondaciju Ana i Vlade Divac prepoznali smo kao strateškog partnera za unapređenje i podršku razvoja poljoprivrede u našoj opštini, a već imamo nekoliko uspešno sprovedenih projekata“ istakao je zamenik predsednika opštine Dimitrovgrad Dragan Mančev.\n„Svesni smo koliko ljudima na selu znači svaka pomoć i podsticaj, posebno u manjim sredinama u kojima su ljudi u nezavidnoj situaciji. Naš cilj jeste da zadržimo naše sugrađane na selu, naročito mlade, a uveren sam da ćemo zajedničkom saradnjom i naporima unaprediti uslove života u ruralim sredinama naše opštine“ smatra Dragan Milić, predsednik opštine Veliko Gradište.\n„Osnovani lokalni fondovi su i više nego funkcionalni, a poljoprivrednici dodeljena sredstva koriste za svoj razvoj i sve više lokalnih samouprava zainteresovano je za osnivanje lokalnih fondova. Zbog velikog interesovanja, opštine ulažu dodatna sredstva u fondove, te će vrednost istih porasti u narednim godinama. Fondacija Divac se trudi da u periodu pred nama uključi što više novih partnera, a veoma smo zadovoljni što konkurse otvaramo u nove četiri opštine“ istakao je Uroš Delić iz Fondacije Ana i Vlade Divac.


Boško Obradović — Cenzolovka\nDveri: Informer četvrti put novčano kažnjen zbog vredjanja Boška Obradovića\nPokret Dveri saopštio je danas da je dnevni beogradski list Informer po četvrti put novčano kažnjen za uvredu nanetu predsediku Dveri Bošku Obradoviću i ocenio da "Informerove laži dolaze na naplatu".\nPiše Katarina Živanovi\n„Pristojnost mi nalaže da ne komentarišem ovaj bezobrazluk. Kompletno saopštenje nepoznatih autora sa RTS je sramno, nečasno, licemerno i neprofesionalno, kao i kompletna njihova uređivačka politika informativnog programa“, prokomentarisao je za Udruženje novinara Srbije (UNS) lider Dveri i poslanik Boško Obradović sinoćni odgovor RTS-a.\nNa pismeno podneti zahtev narodnih poslanika Srpskog pokreta Dveri Dragana Vesovića i Marije Janjušević da se narodnim poslanicima Bošku Obradoviću i mr Ivanu Kostiću, koji već deseti i osmi dan štrajkuju glađu zbog brutalnog kršenja Ustava Republike Srbije od strane Aleksandra Vučića, omogući da na RTS-u u jednočasovnoj emisiji objasne građanima svoj čin i neustavne postupke vlasti, Javni medijski servis Srbije je odgovorio javnim i nepotpisanim saopštenjem, navele su Dveri u saopštenju koje je potpisao dr Dragan Vesović, narodni poslanik i član Predsedništva tog pokreta.\nObradović: Zašto Vučićević pozivanje na sprovođenje zakona smatra pretnjom\nDveri: Sud presudio da Informer Obradoviću plati 200.000 dinara odštete\nNovinarka TV Prve na meti Obradovića: „Rekli ste mi da sam nova Barbara“\nČlanovi Saveza za Srbiju blokirali su ulaz u Skupštinu grada Beograda. Tokom gužve ispred zgrade psovani su i vređani novinari, među kojima i novinarka Prve TV.\nDveri: Nije bilo napada na novinarke Pinka tokom protesta\nAko je došlo do bilo kakvog incidenta po završetku protesta, odgovornost za to snosi obezbeđenje Željka Mitrovića koje je ostalo na tom mestu po našem odlasku, smatraju Dveri\nProtest "Ovako više ne može" završen je u subotu uveče oko sati ispred zgrade Radio-televizije Srbije gde su predstavnici pokreta Dveri i Zdrave Srbije došli da zatraže gostovanje u drugom Dnevniku te medijske kuće. RTS prenosi da je došlo do incidenta pošto su novinar i snimatelj javnog servisa pogođeni jajetom.


Proširenje uz uslovljavanje - Progovori o pregovorima\nProširenje uz uslovljavanje\nLetonija će tokom svog rukovođenja EU voditi politiku proširenja zasnovanu na principu uslovljavanja, piše u danas objavljenom programu letonskog predsedavanja.\nLetonija uviđa strateški značaj politike proširenja i tokom predsedavanja će se truditi da unapredi tekuće pregovore sa Srbijom, Crnom Gorom i Turskom, navodi se u 36 stranica dugačkom dokumentu u kome se proširenje pominje u svega nekoliko redova, dok je veći deo teksta posvećen planovima za ekonomsku i političku konsolidaciju EU.\n"Predsedavanje će voditi politiku proširenja zasnovanu na principu uslovljavanja i individualnim zaslugama zemalja kandidata na ispunjavanju zadatih kriterijuma", piše u programu, uz napomenu da će isti kriterijum biti primenjen i na ostale zemlje zapadnog Balkana koje teže ulasku u EU.\nZa četvrtak je u Rigi najavljen ključni sastanak političkog rukovodstva s najvišim predstavnicima Evropske komisije, što podrazumeva i prisustvo predsednika Žan-Kloda Junkera i visoku predstavnicu EU za spoljnu politiku i bezbednost Federiku Mogerini.\nNa tom sastanku će biti održan i poseban panel o susedskoj politici i pregovorima o proširenju u kome će učestvovati Federika Mogerini, evropski komesar zadužen za ovu oblast Johanes Han i letonski ministar spoljnih poslova Edgars Rinkevičs.


PRIJEDOR Nacionalni park “Kozara”\nU parku postoji skoro 900 vrsta biljaka i 11 vrsta slijepih miševa, a insekti i vodozemci tek su površno istraženi\nMiljević: Rad na terenu podrazumijevao inspekciju stabala, ali i postavljanje klopki\nNa području Nacionalnog parka “Kozara” kod Prijedora tokom istraživanja koje je Centar za životnu sredinu realizirao od sredine aprila do početka oktobra prošle godine, otkrivene su čak 44 nove vrste insekata tvrdokrilaca.\nU fokusu su bile saproksilne vrste koje makar u jednom stadiju života naseljavaju stara i stabla koja se raspadaju. Prema riječima Ive Miljević iz Centra za životnu sredinu, ovo su tek preliminarni rezultati.\n- Daljnje analize kako tvrdokrilaca, tako i ostalog prikupljenog materijala, dat će još veći broj podataka i zasigurno još neke nove vrste - kaže Miljević.\nDodaje da je rad na terenu podrazumijevao inspekciju stabala, ali i postavljanje klopki za hvatanje insekata, koje su obilažene svakih petnaestak dana.\nRezultati istraživanja prezentirani su zaposlenima u Nacionalnom parku “Kozara”, čiji direktor Dragan Romčević kaže da je različitim oblicima saradnje izvršeno detaljno istraživanje flore i faune, prvenstveno viših biljaka i slijepih miševa. Na području Kozare postoji čak 900 vrsta biljaka i 11 vrsta slijepih miševa. Insekti i vodozemci tek su površno istraženi.\n- Tako da će svaka nova istraživanja pokazati mnogo novih vrsta, prvenstveno insekata i vodozemaca, a mnogo teže je naći nešto novo od već istražene flore. Ta su istraživanja značajna zbog samog poznavanja onoga što postoji u Nacionalnom parku - kaže Romčević te dodaje da je Kozara stanište i jednom broju rijetkih i ugroženih biljaka i životinja, o čemu, prema evropskim direktivama, treba voditi posebnu brigu.\nParku je dostavljen i promotivni materijal istraživanja, kao i nova informativna tabla, koja će biti postavljena u krugu spomeničkog kompleksa Mrakovice.\nIstraživanja u Nacionalnom parku “Kozara” podržala je Fondacija “Rufford”.\nŠta su saproksilni insekti\nSaproksilni insekti je grupa vrsta koje su vezane isključivo uz staništa truhlih, starih i suhih stabala. To su insekti koji su uključeni u propadanje drva ili su zavisni o tome, imaju važnu ulogu u procesu kruženja, odnosno raspadanja tvari, a samim time i u recikliranju hranjivih tvari u prirodnim ekosistemima. Više od polovine ugroženih vrsta nalazi se na popisu endemskih vrsta u Evropi te je njihovo stanište jedino na svijetu i zbog tog razloga su iznimno važni.\nPrijedor Nacionalni park "Kozara" Iva Miljević Dragan Romčević\nUz zvuk njihovih harmonika zaigra i žiri\nKozarac: "Crijemušijada" okupila oko 600 planinara\nAplauzi, jecaji, zadovoljstvo i incident obilježili izricanje presude!


- Razgovarali smo danas o pitanjima važnim za razvoj naših odnosa, kao i o pomoći koju ćemo uputiti za rekonstrukciju jednog objekta javne namene u ovoj opštini. Želimo da radimo na tome da naši ukupni odnosi budu okrenuti ka budućnosti, a manje ka prošlosti - izjavio je predsednik Mirović.\n27.04.2021. - Predsednik Mirović o pomoći žiteljima Petrinje koji su pogođeni zemljotresom\n- Hvala Republici Srbiji na donaciji i predsedniku Miroviću na iskazanoj želji da Pokrajinska vlada obnovi objekat javne namene u opštini Petrinja - kazao je ministar Grlić Radman ocenivši današnji sastanak kao veoma dobar.\n- Tako će se lakše zadovoljiti potrebe ljudi, a to je istovremeno i znak da se u ovoj velikoj nevolji pokazuje solidarnost - naglasio je Pupovac.\n"SVE JE STALO KAD SU OTIŠLI VOLONTERI" Veliki protest u Petrinji, stanje lošije nego na dan zemljotresa: Od pomoći ostala prazna obećanja


Matthew Perry: Zbog droge se ne sećam tri godine snimanja 'Prijatelja' Prolog\nZvezda kultne serije "Prijatelji" Matthew Perry priznao je da se jedno vreme toliko drogirao da je na set dolazio potpuno nesvestan, i kako se danas uopšte ne seća snimanja epizoda u periodu od tri godine.\nKraj devedesetih i početak novog milenijuma su za Perryja bile najgore godine njegove zavisnosti.\nNaime, redovno je trošio lekove za smirenje u kombinaciji sa alkoholom i drugim drogama, a 2001. godine nekoliko puta je bio na rehabilitaciji.\n"Znao sam doći na snimanje toliko 'razvaljen' da nisam uopšte bio svestan gde se nalazim. Zbog toga sam dolazio u konflikt sa producentima i ostatkom ekipe. Možda su me voleli gledaoci, ali sam među kolegama i saradnicima bio daleko najnepopularniji 'Prijatelj' ", rekao je Perry.\n"Danas javno pričam o problemima kroz koje sam prošao, kako bih pomogao drugima koji prolaze kroz slične stvari. Droge su zaista užasna stvar koja, osim što šteti vama, šteti i onima koje volite i koji vas vole. To je najgore od svega", izjavio je glumac koji je u "Prijateljima" tumačio lik sarkastičnog Chandlera Binga.\nSvetska premijera filma 'Čudo' ove srede u Cineplexxu


Terorizam – Igra mačke i miša: Evolucija bezbednosti vazdušnog saobraćaja | SecuritySEE.com\nNaslovna Sistemi bezbednosti Terorizam Terorizam – Igra mačke i miša: Evolucija bezbednosti vazdušnog saobraćaja\nTeroristički napadi na avione rezultirali su poboljšanjem mera obezbeđenja, što je s druge strane dovelo do toga da teroristi promene oružje i taktike napada. Promenljiva, smrtonosna igra mačke i miša između terorista i stručnjaka koji se bave bezbednošću vazdušnog saobraćaja traje od šezdesetih godina prošlog veka.\nKako su otmice aviona postale sve teže izvodljive, teroristi su počeli da usmeravaju pažnju na unošenje bombi u avione. Palestinci su pravili plastični eksploziv koji je izgledao poput predmeta za svakodnevnu upotrebu i kao takav je mogao biti unet u avion neprimećeno. Kao rezultat toga, osamdesetih godina je izvedena serija terorističkih napada upotrebom ovih skrivenih ekplozivnih naprava.\nTeroristi su 1987. godine oborili avion koristeći uređaj sakriven u radiju koji je bio okidač za tečni ekploziv koji se nalazio u flašici pića. Godinu dana pre toga teroirsti su pokušali da unesu eksploziv u obliku digitrona, ali su radnici obezbeđenja pronašli ovaj uređaj pre ukrcavanja u avion.\nUprkos unapređenim bezbednosnim proverama teroristi su i dalje ciljali avione i tako je 1994. godine terorista uspeo da sastavi bombu u lavabou u toaletu aviona. Devedesetih godina su mere obezbeđenja toliko unapređene da su se teroristi još jednom adaptirali, pa su prilikom napada 11. septembra koristili predmete koji je dozvoljeno unositi u avion kao što je – skalpel.\nKao odgovor na 11. septembar, mere bezbednosti su drastično pojačane kako bi se sprečili ovakvi napadi u budućnosti, tako da su se džihadisti počeli da koriste bombaše samoubice. Prvi ovakav pokušaj se desio u decembru kada je terorista pokušao da unese bombu u cipeli. Kada je obezbeđenje na aerodromima počelo redovno da proverava i obuću, teroristi su pokušali da unesu bombu u kozmetičkim bočicama koje se nose u ručnom prtljagu. Kada je američki administracija za bezbednost saobraćaja ograničila količinu tečnosti koju putnik može uneti u avion, džihadisti su pokušali da napadnu eksplozivnim uređajem koji je bio zašiven u donji veš. Kada su mere obezbeđenja obuhvatile i provere donjeg veša, teroristi su se okrenuli prtljagu i počeli da sakrivaju improvizovane eksplozivne naprave u kertridže printera koje su slali u SAD.\nI trka se nastavlja. U novembru 2015. godine bomba sakrivena u konzervi soka unesena je u avion koji je pao u Egiptu. Poginulo je 217 putnika. Tri meseca kasnije, bomba sakrivena u laptopu je oborila avion u Somaliji.\nNakon toga, teroristi su počeli da se fokusiraju na aerodrome koji su postali atraktivni za grupe i pojedince koji nisu imali dovoljno znanja i iskustva da prođu sve punktove obezbeđenja noseći eksplozivnu napravu. U julu 20012. godine teroristi su napali aerodrom u Los Anđelesu, a u junu 2007. godine aerodrom u Glazgovu koristeći vozilo-eksplozivnu napravu loše izrade što je još jedan primer da napad izvan kontrolnih punktova izvode loše obučeni džihadisti početnici.\nOpasnost koja se uvećava\nPovećane mere bezbednosti na aerodromima su u mnogim slučajevima samo demonstracija sile koja za cilj ima da spreči slabo obučene teroriste. Bez provere identiteta i prtljaga teško je sprečiti obučene teroriste (posebno one koji imaju avionsku karte) da uđu na aerodrom.\nNa nekim mestima, detaljne provere počinju na punktovima koji su udaljeni od aerodroma, gde se vrši prva provera. Ova taktika može biti vrlo uspešna kod manjih aerodroma, ali komplikovana kod većih aerodroma jer bi veliki broj putnika zakrčio kontrolni punkt i time bi pomerio metu od samog aerodroma na grupu ljudi koja čeka proveru na prvom punktu.\nVažno je napomenuti da je cilj terorista veliki broj žrtava i veliki publicitet. Ovo znači da napad na kontrolni punkt izvan aerodroma može biti jednako dobar kao napad na avion, a uspešan napad na aerodrom je ipak bolji od osujećenog napada na težu metu.\nOvaj princip je demonstriran 28. juna 2016. godine prilikom napada na Međunarodni aerodrom Ataturk u Istambulu. Nakon napada u Briselu, zbog povećanog rizika od terorističkih napada u Turskoj, na turskim aerodromima je pojačana bezbednost. Kontrolni punktovi sa naoružanim policajcima postavljeni su na ulazima, kako bi se sprečio ulazak terorista na aerodrom, kao što se desilo u Briselu.\nČim su trojica napadača izašla iz taksija, naišli su na policajce koji su pokušali da ih zaustave. Usledila je razmena vatre između policije i terorista. Jedan od njih je uspeo da priđe kontrolnom punktu i da detonira eksploziv u sred mase ljudi. Od eksplozije je razbijeno veliko staklo na ulazu što je omogućilo drugom teroristi da uđe u zgradu aerodroma i počne da traži masu ljudi kako bi detonirao eksploziv koji je nosio na sebi. Na sreću, policija ga je ubila pre nego što je uspeo da ostvari svoje namere. Treći terorista je, bežeći od policije, detonirao eksploziv na parkingu izazvavši manju štetu. U ovom terorističkom napadu poginulo je 45 ljudi, što je tri puta više nego u Briselu. Najveći broj žrtava poginuo je na ulazu u zgradu aerodroma.\nPomeranje kontrolnog punkta izvan aerodroma samo pomera usko grlo i od grupe ljudi koja čeka da prođe kontrolni punkt pravi mete. Ovaj princip se može primeniti na neke okolnosti i lokacije izvan aerodroma i predstavlja veliki izazov za stručnjake koji se bave bezbednošću. Iako problem bezbednosti vazdušnog saobraćaja nije lako rešiti, postoje metode da se umanji rizik.\nNajpre, statični kontrolni punktovi sami po sebi nisu dovoljni. Potrebno je instalirati video nadzor koji će snimati i prostor oko aerodrom. Kamere bi se fokuisirale na preoperativni nadzor, a ne samo na prepoznavanje napada. Kad napadači počnu da pucaju ili da detoniraju bombe važno je da budu brzo neutralisani kako bi se smanjio broj potencijalnih žrtava, ali je ipak mnogo važnije da budu uhvaćeni u što ranijoj fazi terorističkog napada.\nMnogi veliki međunarodni aerodromi koriste tehnologiju video nadzora koja prepoznaje sumnjivo ponašanje i upozorava operatere. Informacije koje skupljaju posebni programi mogu se deliti sa drugim aerodromima u blizini čime se omogućava da i oni identifikuju slične aktivnosti.\nTeroristi često imaju plan napada i mogu biti otkriveni dok vrše nadgledanje koje im je potrebno kako bi realizovali napad. Teroristi često nisu vešti u nadgledanju i profesionalcima nije teško da ih prepoznaju.\nPolicajci ili vojnici na kontrolnom punktu kod ulaza u aerodrom nisu u dobroj poziciji da uoče takvu aktivnost i idealno bi bilo da to radi specijalizovana jedinica koja je obučena da uoči teroriste koji vrše nadgledanje i koja se ne bi nalazila na kontrolnom punktu. Takvi timovi bi patrolirali po parkinzima i drugim prostorima koji se nalaze izvan aerodroma kako bi identifikovali potencijalne pretnje.\nOvakav pristup i razmena informacija od ključnog je značaja jer teroristi mogu planirati napade na više objekata u jednom regionu. Zbog toga je važno da bezbednosne službe na aerodromima sarađuju i upozoravaju kolege na sumnjivo ponašanje.\nVideo nadzor ne treba da se svodi samo na kamere i mora da kombinuje profesionalce i kamere koje u sebi imaju analitički softver koji bi pomagao, proširivao i usmeravao napore ljudi. Kamere koje niko ne gleda ne znače mnogo. One mogu biti korisne nakon napada, ali nemaju značaja u prevenciji.\nTakođe, agenti u civilu imaju taktičku prednost i nalaze se u odličnoj poziciji da se suprotstave teroristima. Akcija je uvek brža od reakcije i, ako teroristi prvi započnu napad, agenti u civilu imaju značajnu prednost nad uniformisanim pripadnicima obezbeđenja.\nOsujećen teroristički napad u Garlandu, Teksas, u maju 2015. godine, pokazao je da pripadnici obezbeđenja koji su čuvali ulaz u objekat mogu imati odlučujuću prednost u razmeni vatre ako dobiju upozorenje unapred i opis potencijalne pretnje.\nU slučaju Garland – FBI je obavestio lokalnu policiju o potencijalnoj pretnji i dao opis vozila u kome se nalazio osumnjičeni. Zahvaljujući ovoj informaciji policija je bila spremna na napad. Ovaj događaj takođe pokazuje značaj razmene obaveštajnih podataka horizontalno i vertikalno među službama bezbednosti koje se bave obezbeđivanjem infrastrukture.\nPrethodni članakIndustrijska špijunaža – kontra mere\nSledeći članakJezivo, ali impresivno – tehnologija za prepoznavanje lica


Male Pobede Podcast op Apple Podcasts\n240 - Tri uloge koje treba da imate popunjene za uspešan preduzetnički posao\nZa uspešno poslovanje treba da imamo nekoliko ključnih uloga popunjenih u našoj firmi - Inovatora, Menadžera i Tehničara. Često se dešava da ljudi obavljaju neke uloge sami, možda čak i sve... ali koliko je to dobro i zašto su ove uloge važne.\n239 - Spotify uvodi novine u podcast oglašavanju\nPričali smo već o tome zašto vredi razmotriti oglašavanje putem podcasta, ali nekih od velikih igrača ulažu mnogo sredstava da naprave revoluciju i na tom polju. Spotify razvija novu platformu Spotify Podcast Ads koristeći AI i po prvi put testira opcije targetiranja tržišta detaljnim opcijama kao što su starost, pol, lokacija, muzičke preference i mnogo toga drugog, nudeći i analitiku koja ne postoji nigde drugude.\nKako da stavite vaš podcast na Spotify:\n238 - Razlika između freelancing-a i outsourcing-a\n237 - MIcrosoft prekida podršku za Windows 7\n236 - Priča: Zašto moramo da prihvatimo promene\nU današnjoj priči slušamo o Ivanu i Đorđetu, kao i o Šapi i Ušku, dva minijaturna čoveka i dva miša koja su u potrazi za svojim uspehom, za svojom gomilicom sira... Kako su prošli i šta su naučili kroz svoje iskustvo?\n235 - Kako da se osećate bolje oko donošenja odluka


Ne davimo Beograd: DSS i SZS jasno da osude napad na Prajd info centar - Društvo - Dnevni list Danas\nPočetna » Društvo » Ne davimo Beograd: DSS i SZS jasno da osude napad na Prajd info centar\nInicijativa Ne davimo Beograd saopštila je povodom napada na Prajd info centar da zahteva od organizatora svih skupova ili javnih događaja da garantuju bezbednost lica i imovine svih naših građana bez obzira na različitosti nacionalne, rodne, verske ili seksualne orijentacije.\n0Piše: Danas Online 19. februara 2019.\nKako su saopštili, povodom još jednog napada na Prajd Info centar i oštećivanja imovine koji se desio tokom protesta „Zaustavimo veleizdaju – Kosovo je Srbija“ u organizaciji Demokratske stranke Srbije, od policije i nadležnih očekujemo da počinioci ovih napada snose odgovornost.\n„Ovo nije prvi put da je Prajd info centar napadnut tokom protesta. Slične situacije dešavale su se i na protestima ‘Jedan od pet milona’ kada su prema izlozima centra letele kamenice i drugi objekti i kada je jedino odlučnom akcijom građana sprečena veća šteta, dok je redarska služba organizatora u potpunosti zakazala“, navodi se u saopštenju Inicijative.\nU saopštenju zahtevaju i od Demokratske stranke Srbije i od Saveza za Srbiju da se kao organizatori ovih okupljanja ograde od izgrednika, jasno osude ovakvo nasilje i bez i ikakve zadrške apsolutno garantuju uvažavanje različitosti svih naših građana i građanki.\n„Uporno ignorisanje ovakvih situacija i izostajanje stava nije nikakav odgovor na nasilje u društvu, posebno u situaciji kad vlast koristi nasilje da se obračuna sa političkim neistomišljenicima i kad je velika većina građana/ki koji učestvuju na protestima upravo na ulicama u borbi protiv fizičkog i verbalnog nasilja“, navodi se u saopštenju.\nInicijativa Ne davimo Beograd na kraju saopštenja zaključuje: „Niko nije slobodan, ako svi nismo slobodni“.\nPodsetimo, izlog Prajd info centra u Ulici Kralja Milana u Beogradu sinoć je išaran sprejem, potvrđeno je agenciji Beta.\nne da(vi)mo beograd, prajd info centar\nInicijativa Ne davimo Beograd prikuplja pomoć za Novi Pazar, Sjenicu i Tutin


Savet Evrope naterao Slovence da priznaju srpski jezik - Naši u svetu\nObjavljeno 28/05/21 u 18:00\nFoto: Unsplash/ Valentin Salja\nPred popis stanovništva u Sloveniji srpske organizacije i aktivisti traže od zvaničnika dežele da objektivno prikažu naš narod. Nezvanično u Sloveniji ima oko 60.000 Srba, a zvanično dežela broji njih svega 26.000. O položaju srpske zajednice u Sloveniji govorio je nedavno Nikola Todorović na Konfereniciji Srba u regionu u Novom Sadu, kada je objavio lepu vest:\n“Slovenačke institucije dobile su poziv od Saveta Evrope, da priznaju srpski kao manjinski jezik, koji se tradicionalno upotrebljava u Sloveniji. I da Slovenci započnu dialog s predstavnicima srpske zajednice, te da ohrabre svest o srpskom jeziku i kulturi kao sastavnom delu kulturne baštine Slovenije u okviru opšteg obrazovanja i u medijima”.\nOrganizacija Nacionalni savet Srba u Sloveniji je, naime, podnela prošle godine podnesak Savetu Evrope o problemima srpske zajednice u deželi, koja zahteva status nacionalne manjine kao autothoni narod, ali ga ne dobija, jer zvanična Ljubljana ne želi da prizna Srba i srpsku kulturu.\nNikola Todorović (u sredini)\n“Ova odluka Saveta Evrope je velika za nas slovenačke Srbe. Sada pozivim institucije Srbije da se u bilateralnim razgovorima između Srbije i Slovenije koristi ovaj izveštaj, koji je realno analizirao i opisao naš položaj u Sloveniji”, naglasio je Nikola Todorović.\nOn je iskusan srpski aktivistia u Sloveniji, nekada član Skupštine dijaspore Srbije, a danas vodeća ličnost srpske zajednice. Nikola Todorović je rođen u opštini Doboj, oženjen i otac troje već odrasle dece vezao je, kako kaže, kao mladić svoju sudbinu za Sloveniju:\n“Odrastao sam u Gornjem Skipovcu gde sam se školovao. Početkom 1969. godine otišao sam vojsku, a posle na rad u Ljubljanu, gde sam bio radnik u jednom od građevinskih preduzeća. Školovao sma se uz radi i završio studije na Pravnom fakultetu u Ljubljani 1985. godine, zatim pravosudni državni ispit i postao činovnik. Od 1996. do 2005. bio sam savetnik Vlade Republike Slovenije u Ministarstvu finansija na poslovima sistema državnog uređenja i financija, privatizacije i restitucije oduzete imovine. A od 2005. godine bio sam sekretar na poslovima iz područja restitucije i opštih pravnih poslova. U međuvremenu sam se aktivirao na srpskim poslovima“, priča Todorović o sebi.\nSrpsko kolo u Ljubljani\n“Slovenija decenijama odbija da prizna Srbe. U međuvremenu je dežela bila pod pritiskom međunarodnih institucija i EU zbog problema brisanja Srba sa popisnih lista. Tek kada su srpski doseljenici tužili državi Sloveniju Evropskom sudu za ljudska prava ovaj problem Srba i drugih naroda je internacionalizovan i uveden u proces razrešavanja”, objašnjava Nikola Todorović.\nU to se lično uverio i šef srpske diplomatije Nikola Selaković, koji se nalazi u službenoj poseti u Beloj Krajini. Ministar je posetio sela Milići i Bojanci, koja naseljavaju potomci Srba uskoka još od 16. veka. Saznao je da postoje sačuvani registri naših prvih doseljenika, uskoka iz 1551. godine, sa imenom, prezimenom i brojem članova porodice.\nSrpska Bela_krajina u Sloveniji\nDeželaNacionalni savet Srba u SlovenijiNikola TodorovićSavez Srba Slovenije


Američka kompanija vraća iračke arheološke iskopine\nTabla sa klinastim pismom iskpana na prostoru današnjeg Iraka\nAmeričko federalno tužilaštvo saopštilo je da se lanac prodavnica materijala za kućnu radinost "Hobi Lobi" (Hobby Lobby) pristao da vrati hiljade drevnih predmeta sa Bliskog istoka, pošto ih je ta kompanija ilegalno prokrijumčarila u zemlju.\nU građanskoj tužbi, koja je podneta u sredu, tužioci su naveli da je 2010. "Hobi Lobi" platio milion i 600 hiljada dolara za 5.500 tabli sa klinastim pismom, jednim od najranijih sistema pisanja, i za neke druge stvari. Ti predmeti, kao i oni kupljeni godinu kasnije, poslati su u prodajne i korporativne lokacije "Hobi Lobi" u pošiljkama, na kojima je lažno napisano da sadržaj stiže iz Turske i Izraela. Na etiketama za slanje takođe je pisalo da s u paketima nalaze "kremičke i glinene pločice".\nTužioci tvrde da je jedan stručnjak upozorio kompaniju da ukoliko dođu u posed predmeta koji imaju kulturnu vrednost, koji su po svemu sudeći iz Iraka, postoji rizik da su ti predmeti opljačkani iz arheoloških nalazišta.\nPored toga što će vratiti predmete "Hobby Lobby" je pristao da platikaznu u iznosu od tri miliona dolara.\nKompanija se pročula 2014. kada je dobila veoma praćeni slučaj pred Vrhovnim sudom, u vezi sa vladinim pravilom da u okviru zdravstvene zaštite svojih radnika kompanije moraju da ponude pokrivanje sredstava za kontracepciju. "Hobi Lobi" je tvrdio da takvo pravilo nije u skladu sa verskim uverenjima vlasnika kompanije, a sud se složio i doneo odluka da prema zakono o verskim slobodama, kompanija ne može da bude primorana da pruža takvu vrstu pokrivanja za svoje radnike.


Novi problemi za Maju i njeno petoro dece, ako ne plate dug za struju završiće na ulici - Izazov\nNovi problemi za Maju i njeno petoro dece, ako ne plate dug za struju završiće na ulici\nRadio-televizija Srbije\t 11. juna 2021. 19:09\n"Ne postoji drugi način, nemamo gde da odemo, niko neće da primi majku sa petoro dece i to je neminovno tako", kaže Maja Kolarski.\nIako se nedavno zaposlila, uz sve napore koje čini, ne može da osmisli računicu kako bi osim za osnovne potrebe dece, ostalo novca da se izmiri i deo ovog duga.\n"To je običan minimalac. I dalje spremam kuće, stanove i sve ostalo, što mi se pruži prilika. Idemo prodajemo narukvice, pravimo sami narukvice, prodajemo po kafićima uveče i od toga dopunjujemo budžet koji je mali", dodaje Maja.\nU svakodnevnoj borbi za opstanak, Maja se suočava i sa zdravstvenim problemima koji su posledica kancera dojke koji je operisala, ali uprkos tome ne odbija teške fizičke poslove.\n"Hormonska terapija teško mi pada, čas sam naduvana, čas sam puna vode i tečnosti, ne mogu da ustanem, imam problema sa kičmom, kostima i još uvek nisam otišla da obavim lekarske preglede zato što nemam vremena", navodi Maja.\nJednom u tri meseca Maja dobija vaučer za kupovinu hrane od organizacije "Srbi za Srbe" i to je gotovo sva pomoć koju je dobila. Više je, kaže, onih koji je osuđuju, jer je rodila toliko dece, a nema novca da im priušti bezbrižan život.


Inženjerski izvoz Indije najveći ikada – 76 milijardi dolara - Neverovatna Indija\nNaslovna Ekonomija Inženjerski izvoz Indije najveći ikada – 76 milijardi dolara\nInženjerski izvoz Indije najveći ikada – 76 milijardi dolara\nTokom 2017-18. godine Indija je ostvarila najveći inženjerski izvoz od 76 milijardi dolara, što je porast od 17% u odnosu na prošlu godinu, a sve zahvaljujući ogromnom rastu ostvarenom u februaru i martu 2018. godine.\n– Vrhunski rezultati u ovom sektoru ostvareni su najviše zahvaljujući prometu metalnim kontejnerima, a SAD predstavlja i dalje naše najveće tržište – rekao je predsednik EEPC u Indiji Ravi Šegal.\nIzvoz gvožđa i čelika je u periodu od aprila 2017. do marta 2018. godine porastao za 29,42%, odnosno sa 8,66 milijardi na 11,2 milijarede dolara. SAD su i dalje država u kojoj je najviše izvoza indijski inženjersi proizvodi, a izvoz je samo u prošloj fiskalnoj godini porastao za 44,3%.\nGospodin Šegal je izjavio da, iako je rast američke ekonomije brz i stabilan, “mi to treba da iskoristimo, međutim, na političkom nivou, očekujemo mnogo veću podršku naše Vlade, uključujući i brže odobravanje povraćaja poreza”.\nPrethodni tekstIndija i Japan na putu da zaključe vojni ugovor vredan 1,3 milijardi dolara?\nSledeći tekstProslava Dana nezavisnosti u Ambasadi Indije u Beogradu\nKompanija iz Indije ukida radna mesta u Evropi\nIndijski orah – riznica gvožđa\nIzvoz tekstilnih predmeta i odeće u Indiji dostigao 39,2 milijarde dolara


beauty Archives - My Cup of Tea\nZapočnite februar dobrim raspoloženjem: Pet načina da podignete nivo endorfina\nDobro je poznato da je januar najdepresivniji mesec u godini. Hladno vreme, prazni bankovni računi, manjak motivacije i već prekršene novogodišnje odluke, neki su od ključnih razloga za ovo raspoloženje. U prilog ovoj tvrdnji svedoči i činjenica da se svake godine treći ponedeljak u januaru obeležava kao „Tužni ponedeljak“. Zbog toga je pravo vreme da […]\n1 Februar, 2021 9 0\nBeauty pitanje: Možemo li preterati sa pilingom?\nAko pitate žene, ono pravo vreme koje imaju za sebe je vreme pod tušem, kada se potpuno opuste, zaborave na stres i posvete se nezi svog tela. Od lagane kupke, preko pilinga, uklanjanja dlaka i hidratacije tela, to je ono vreme, kada smo posvećene svom telu, svom miru i svojoj lepoti. Pročitali smo skoro statistiku […]\n24 Septembar, 2020 3 0\nInovacije u beauty svetu: L’Oreal ima novi eco friendly koncept lepote\nKako smo nedavno nakratko zaustavljeni usled pandemije korona virusa, čini se da smo svi imali vremena i prostora da uočimo, da je možda sve ono što nas je snašlo neka vrsta opomene od strane prirode. Pojačano zagađenje vazduha, prirode i voda govorilo je u prilog tome da smo svojom neodgovornošću i ekološkom neosvešćenošću naveli našu […]\n1 Jul, 2020 2 0\nNovi make up trend – beli eyeliner!\nKada su make up trendovi u pitanju, ovog leta čini se veoma uspešno balansiramo između minimalizma i ekstravagantnih make up look-ova. Posebno je dopadljiva činjenica da možemo uživati u prirodnim izdanjima, sa veoma malo šminke, međutim, ovog leta, pojavio se i novi trend, koji će zainteresovati one hrabrije među nama. Naravno da ne možemo zamisliti […]\n8 Jun, 2020 2 0\nFashion, beauty i lifestyle podcasti za ispunjeno slobodno vreme!\nIz dana u dan tragamo za zanimljivim sadržajima, kojima ćemo ispuniti višak slobodnog vremena u karantinu, pa smo tako tragajući pronašli veoma zanimljive lifestyle, modne i beauty podcaste i girl talk-ove, koje vredi poslušati uz prvu kafu, dok spremate ručak, ili pravite prolećni decluter. Business Fashion podcast – Inside Fashion Na podcastu vodećeg modnog portala […]\n13 April, 2020 3 0\nMake-up saveti za žene sa problematičnom kožom lica\nKada nastupe hladni dani, naša koža počinje da zahteva mnogo više pažnje. Hladno vreme joj ne prija, osećate blagu iritaciju, osip i crvenilo, koža gubi elastičnost i postaje suvlja. Ova promena posebno je iritantna ženama koje imaju problem sa aknama, jer svaka od navedenih smetnji, teža je kada je koža pod upalom. Žene vode rat […]\n5 Decembar, 2018 9 0\nIdealan poklon za predstojeće praznike: Neodoljiva XMAS NYX Professional Makeup kolekcija – Sugar Trip\nOve godine NYX Professional je u saradnji sa savremenom umetnicom Natash-om Lilipore stvorio kolekciju iz snova, koja će podstaći vašu kreativnost, kako biste u prazničnim danima izgledali neodoljivo i glamurozno. Uz to, ova čudesna make-up kolekcija sa sobom nosi posebnu priču o snovima i detinjstvu, pa će biti idealan praznični poklon za vaše voljene dame, […]\n22 Novembar, 2018 8 0


Inspekcije u RS-u izrekle ukupno 76.000 KM kazni zbog kršenja epidemioloških mjera - Portal 072info\nInspekcije u RS-u izrekle ukupno 76.000 KM kazni zbog kršenja epidemioloških mjera\nInspektori su u proteklih sedam dana subjektima izrekli kazne od 76.000 KM zbog nepoštovanja preventivnih mjera zaštite od epidemije u zajednici i radnim sredinama, saopćeno je iz Inspektorata Republike Srpske.\nTokom protekle sedmice izvršene su 634 inspekcijske kontrole poštovanja preventivnih mjera zaštite od epidemije, a u 51 slučaju subjekti su zatečeni u prekršaju.\nU okviru sprovođenja ovih mjera do sada je izvršeno 57.629 inspekcijskih kontrola u kojima su izrečene kazne od 1.465.200 KM, dok je za 74 objekta izrečena privremena zabrana rada.\nIz Inspektorata su istakli da je akcenat u kontrolama i dalje usmjeren na objekte koji zbog frekvencije građana na dnevnom nivou predstavljaju visokorizične djelatnosti.\n“Epidemiološka situacija u Republici Srpskoj još je nepovoljna, te je s ciljem njene stabilizacije neophodno da svi nastave sa odgovornim ponašanjem i poštovanjem preventivnih mjera jer jedino na taj način možemo očekivati poboljšanje u narednom periodu”, poručili su Inspektorata.\nZa potrebe vršenja pojačanog nadzora, navodi se u saopćenju, angažovani su inspektori iz svih 13 inspekcijskih sektora, koji rade u smjenama radnim danima, kao i vikendom.\n“Rad inspektora organizovan je i po principu rotiranja službenika po regijama, gdje se inspektori iz jedne regije upućuju na područje druge i obrnuto”, piše u saopćenju.\nIz Inspektorata su poručili da nastavljaju sa pojačanom kontrolom poštovanja preventivnih mjera u skladu sa zaključkom Štaba za vanredne situacije i preporukama Instituta za javno zdravstvo RS-a.\nPrethodni članakU Britaniji će biti održan koncert na kojem posjetioci neće morati poštovati epidemiološke mjere\nSljedeći članakKoga briga što su političari u sukobu interesa: Komisija u 2020. održala samo dvije sjednice?!


Vreme je za nagrade - Domaći fudbal, Fudbal, Top News\nAleksandar Milosavljević 07.12.2013., 11:57\nKao što red nalaže na kraju godine svaka struka bira najboljeg u svojim redovima pa će tako i Zajednica srpskih fudbalskih superligaša naredne nedelje, tačnije u utorak, izabrati najbojeg igrača, najboljeg mladog fudbalera i najboljeg trenera ove jeseni.\nU konkurenciji za najprestižniju nagradu su dvojica fudbalera Partizana Miloš Jojić i Nikola Ninković, zatim vezista Crvene zvezde Miloš Ninković i kapiten Vojvodine Miroslav Vulićević. Četvorica igrača konkurišu i za titulu najboljeg mladog igrača, a to su – Aleksandar Pešić iz Jagodine, zatim fudbaler Partizana Andrija Živković, Slavoljub Srnić napadač Čukaričkog i Dejan Dražić perspektivni igrač OFK Beograda.\nNajveća konkurencija je u izboru najboljeg trenera pošto se nagradi nada čak pet stručnjaka – Mladen Dodić (Jagodina), Marko Nikolić (Vojvodina), Vladan Milojević (Čukarički), Dragoljub Bekvalac (Radnički Niš) i Milan Milanović (Novi Pazar). Zanimljivo je da iako su njihovi timovi vodeći na tabeli Vuk Rašović i Slaviša Stojanović, treneri Partizana i Crvene zvezde, nisu čak ni u širem krugu kandidata.\nNa svečanosti koja će biti održana ni manje ni više nego u hotelu Hajat biće izabran i najlepši gol jesenjeg dela sezone, a u konkurenciji se nalazi čak 10 pogodaka.\nPrethodna vest Runi kao Broj 1\nSledeća vest Arsenal ubedio Vengera da ostane još tri godine\nRuni kao Broj 1


Fudbaleri Srbije savladali su Crnu Goru sa 2:0 kao gosti u trećem kolu Lige nacija, a sa kapitenskom trakom oko ruke još jednu dobru utakmicu odigrao je Dušan Tadić.\n- Borebna utakmica je bila, teren nam nije dozvoljavao da igramo fudbal. Pokazali smo jako veliki mentalitet, imali smo puno želje. Mislim da posedujemo veći kvalitet i taj kvalitet je na kraju došao do izražaja - rekao je Tadić.\nVezista Srbije smatra da sledeći meč sa Rumunijom nije najvažniji.\n- Nije meč sa Rumunijom najvažniji, za nas je svaki sledeći meč važan i sa tim ciljem idemo u Rumuniju - naveo je fudbaler Ajaksa.\nPodsetimo duel Rumunije i Srbije je na programu u nedelju od 15 časova.


Beograd, 22. Avgust 2013. PR Objave: Obaveštenje -\nTeam building aktivnosti predstavljaju veoma bitan deo korporativne kulture zbog unapređenja međuljudskih odnosa među zaposlenima kao i generalnog poboljšanja komunikacije između svih nivoa u firmi. Shodno tome, kompanija Prevoz putnika Beocontrol je na osnovu svog iskustva iz ove oblasti na svom korporativnom blogu objavila nekoliko saveta koji mogu da olakšaju organizaciju ovih aktivnosti.\nS obzirom na to da organizacija team building aktivnosti zahteva rešavanje brojnih logističkih problema vezanih za prevoz i smeštaj putnika, Prevoz putnika Beocontrol je pored objavljivanja korisnih saveta vezanih za pripremu team building aktivnosti na svom blogu spremila i jesenji popust od 15% za kompanije koje na team building aktivnosti vode preko 25 zaposlenih. Ovaj popust važi od septembra 2013. godine.\nPrevoz putnika Beocontrol se bavi organizovanih kombi i minibus prevozom putnika u zemlji i inostranstvu. Posebnu uslugu predstavlja aerodromski shuttle prevoz od i do aerodroma u zemlji i inostranstvu. Sve informacije vezane za prevoz putnika mogu se dobiti na telefon 011 210 16 06.\nprevoz, team building, putnici


Tači: Posete vezane za izbore neće biti dozvoljene\nNakon što je preneta vest iz Brisela da je sastanak dva premijera sa visokom predstavnicom Evropske unije Catherine Ashton bio veoma koristan i važan, te da je dogovoren mehanizam kojim će se srpskim zvaničnicima omogućiti posete Kosovu tokom kampanje za lokalne izbore, kosovski premijer Hashim Thaci u utorak je po povratku iz Brisela kazao da posete srpskih zvaničnika izbornog karaktera neće biti dozvoljene.\nOn je izjavio da je to pitanje regulisano zakonom i Ustavom Kosova.\n“Naš cilj nije da imamo problema u komunikaciji. Naš cilj je uvek bio komunikacija, izgradnja dobrosusedskih i evropskih odnosa. U slučaju da ima zahteva srpskih vlasti da posete Republiku Kosovo, taj zahtev će se veoma ozbiljno razmotriti od strane kosovskih institucija, ali ni pod kojim okolnostima da je ta poseta izbornog karaktera. Ukoliko žele da posete neki manastir, onda ćemo to, naravno, dozvoliti”, istakao je Thaçi.\nSrpski premijer Ivica Dačić je po završetku sastanka izjavio da će poseta biti i da je dogovoren mehanizam za posete srpskih zvaničnika Kosovu. U međuvremenu je u utorak izjavio da uskoro planira da poseti Kosovo i da je na sastanku u Briselu dogovoreno da "posete za vreme izbora budu korektne".\nKosovski analitičar Azem Vllasi navodi da to što je u ponedeljak uveče dogovoreno u Briselu nikome nije jasno, zato što izjave oba premijera ostavljaju velike konfuzije. Ali, što se tiče poseta srpskih zvaničnika Kosovu tokom izborne kampanje za lokalne izbore, to je potpuno nerihvatljivo, ističe Vllasi.\n“Prvi razlog zašto je to neprihvatljivo jeste da se radi o lokalnim izborima na teritoriji Kosova, i ne mogu doći predstavnici druge države da učestvuju u toj kampanji. Drugo što njihovo eventualno uključivanje i dolazak na Kosovo u izbornoj kampanji čini skandaloznim je činjenica da su se srpski zvaničnici već svrstali uz jednu listu – jedinstvena srpska lista – oni će otvoreno raditi protiv ovih drugih srpskih lista, favorizuju jedno, i to je za demokratske izbore potpuno neprihvatljivo. E, sad ovo što smo čuli u javnosti, da će se o svakom zahtevu odlučivati pojedinačno, zašto će oni doći... to je potpuno nejasno zato što u principu srpski zvaničnici s obzirom na neku konkretnu situaciju, neki konkretan zahtev je razmatran ovako ili onako, ali da dođu da učestvuju u izbornoj kampanji za lokalne izbore, kako god bilo je neprihvatljivo“, navodi Vllasi.\nLabinot Greiçevci, iz Instituta za istraživanje evropskih politika - Ridea, kaže da zabrana poseta srpskih zvaničnika ne bi trebalo da važi ukoliko je cilj tih poseta da se građani pozovu da izađu na izbore, ali ne pružanje podrške samo jednom političkom subjektu.\n„Ukoliko se srpskim vlastima dozvoli da se direktno uključe u predizbornu kampanju, tako što će podržati jedan određeni politički subjekat unutar Kosova, što je u ovom slučaju srpska lista, na to se može gledati kao na mešanje u unutrašnje poslove Kosova, odnosno to predstavlja kršenje zakona i Ustava. U suprotnom, ukoliko se srpskim vlastima dozvoli dolazak na Kosovo kako bi pozvali srpsko stanovništvo, posebno na severu, da učestvuju na izborima, onda se to može smatrati dozvoljenim ali samo ukoliko se radi o pozivu na izbore, a ne pružanju podrške nekom političkom subjektu“, kaže Greicevci.\nGrađani Kosova ipak navode da zvaničnici Kosova i Srbije malo o čemu odlučuju.\n"Ovo znači da Vlada nije bila ozbiljna kada je rekla da neće dozvoliti posete. U ovom slučaju, vidi se da se ni Hashim Thaci ni Ivica Dačić ne pitaju, već sasvim neko drugi”, kaže Mendim iz Prištine.\n“Rade šta hoće. Dolaze kad hoće, odlaze kad hoće. Kao da su u svojoj kući”, kaže Arian iz Prištine.\nProfesor na Fakultetu političkih nauka u Beogradu Predrag Simić kaže da je iza zatvorenih vrata u Briselu očito usledila energična reakcija evropske diplomatije kako bi se rešio problem dolaska zvaničnika iz Beograda u Prištinu.\n„Ja mislim da je potez Prištine bio izazov Beogradu, ali da je zapravo bio izazov i EU i da je ono što se juče dogodilo u Briselu bila reakcija EU i Ketrin Ešton, odnosno evropske diplomatije kojoj je Briselski sporazum do sada najznačajniji uspeh. Ali ne očekujem i ne mislim da će ovo biti kraj i poslednja situacija koja će se pojaviti. Mislim da je ovo samo nagoveštaj nečega čega će biti do izbora 3. novembra a čini mi se i kasnije“, ocenjuje Simić.\nNa kritike dela Srba sa Kosova upućene zvaničnom Beogradu zbog favorizovanja jedne srpske izborne liste Simić kaže da u okvirima koje je propisao Briselski sporazum Beograd i nema neki veliki manevarski prostor.\n„U interesu je Beograda da ova srpska lista dobije većinu i da Beograd ima kontrolu nad procesom stvaranja zajednice opština, ali čini mi se da će se suočiti sa mnogim preprekama i da će te prepreke pre svega dolaziti iz Prištine, ali donekle i sa severa Kosova“, kaže Simić.\nGrađani Srbije o dijalogu u Briselu (Razgovarao Ognjen Zorić)


Global Voices na srpskom » Iranske Novine Ne Izveštavaju o Velikom Hapšenju Novinara · Global Voices na srpskom » Print\nPrevod objavljen 01/02/2013 10:58 GMT 1\t · Napisao/-la Farid Preveo/-la Dijana Djurickovic\nKategorije: Bliski istok & Severna Afrika, Iran, Građanski mediji, Ljudska prava, Mediji i novinarstvo, Sloboda govora, Vlade\nVodeća svetska snaga u stavljanju novinara u zatvor  je opet aktivna. Agenti režima su uhvatili najmanje 12 iranskih novinara tokom vikenda. Reporteri Bez Granica (RBG) su u ponedjeljak, 28 januara, 2013., objavili  saopštenje o masovnom hvatanju novinara. Prema RBG, u obnovljenom napadu na medije u Teheranu, službenici ministarstva su u civilu juče pretražili sedišta četiri dnevnih novina – Etemad, Arman, Shargh i Bahar – i nedeljnika Asemani, i bez obašnjenja, uhvatila najmanje 10 novinara.\nMnogi smatraju da, kako The Guardian navodi , hapšenja signaliziraju veliko zaoštravanje u borbi protiv štampe, što odražava iransku nultu toleranciju za one koji rade s pobunjeničkim medijima ili sa kancelarijama za koje se smatra da su neprijateljski raspoložena prema režimu.”\nMasih Alinejad, iranski novinar, piše u svom blogu  da možemo uzeti u obzir da je nedavno masovno hapšenje početak predizbornog puča u zastrašivanja iranskih novinara. Predsednički izbori će se održati u junu 2013.\nLaleh tweet-uje :\nVrhovni vođa započinje rata protiv novinara en.rsf.org/iran-vrhovni-l…  #Iran  #Iranizbori \nRT @yeganehsalehi : ‘Iran je Uhapsio 11 Novinara Zbog Saradnje sa Stranim Medijima’is.gd/TkndfL  #iranizbori  #iran \nPersijanac Banoo tweet-uje :\nMasivno Hapšenje Novinara u Teheranu Nakon što je Tužitelj Primetio“Glasnogovornika Neprijatelja” iranhumanrights.org/2013/01/journa…  #Iran  #Iranizbori \n— Persijanac Banoo (@persianbanoo) 28 januar, 2013 tweetuje\nURL to article: https://sr.globalvoices.org/2013/02/iranske-novine-ne-izvestavaju-o-velikom-hapsenju-novinara/\n Vodeća svetska snaga u stavljanju novinara u zatvor: http://www.cpj.org/2012/02/attacks-on-the-press-in-2011-iran.php\n su u ponedjeljak, 28 januara, 2013., objavili: http://en.rsf.org/iran-supreme-leader-ali-khamenei-steps-28-01-2013,43960.html\n The Guardian navodi: http://www.guardian.co.uk/world/feedarticle/10633139\n piše u svom blogu: http://masihalinejad.com/?p=5821\n 28 januar 2013: https://twitter.com/dominiquerdr/status/295871190407450626